open-index/open-wikipedia-markdown huggingface dataset:
2001 จอมจักรวาล (ภาพยนตร์)

***2001 จอมจักรวาล*** () เป็นภาพยนตร์ที่สร้างจากนิยายวิทยาศาสตร์ในชุด จอมจักรวาล ของ อาร์เทอร์ ซี. คลาร์ก เรื่อง **[[2001 จอมจักรวาล (นิยาย)|2001 จอมจักรวาล]]** เกี่ยวกับการเดินทางไปยังดาวเสาร์ของมนุษย์ในปี ค.ศ. 2001

ภาพยนตร์นี้ออกฉายในปี ค.ศ. 1968 กำกับโดย สแตนลีย์ คูบริก แต่มีการเปลี่ยนแปลงเนื้อเรื่องเล็กน้อย จากดาวเสาร์ในฉบับนิยายเป็นดาวพฤหัสบดี ด้วยเหตุผลด้านเทคนิคที่ไม่สามารถสร้างฉากดาวเสาร์ขึ้นมาได้ บทภาพยนตร์เขียนคู่ไปกับฉบับนิยาย

ได้รับการยกย่องอย่างสูงในฐานะแบบฉบับของภาพยนตร์วิทยาศาสตร์ ได้รับรางวัลออสการ์ สาขา Visual Effects ค.ศ. 1968 และยังเป็นหนึ่งในสิบภาพยนตร์ยิ่งใหญ่ที่สุดตลอดกาล จากการสำรวจของ *Sight & Sound* ในปี ค.ศ. 2002 

## เนื้อเรื่องย่อ
การค้นพบแท่งหินสีดำลึกลับที่เรียกว่าโมโนลิธบนดวงจันทร์โดยบังเอิญ และค้นพบร่องรอยว่ามีแท่งหินแบบเดียวกันอีกแท่งบนดวงจันทร์จาเพตัสของดาวเสาร์ ทำให้องค์การนาซาส่งยานโอดิสซีย์ออกไปสำรวจ ลูกเรือของยานโอดิสซีย์ต้องฝ่าฟันอุปสรรคมากมาย ก่อนจะค้นพบความจริงของจักรวาล

## ตัวละคร
* เดวิด โบว์แมน
* แฟรงค์ พูล
* ดร. เฮย์วูด ฟลอยด์
* ดิมิทริ มอยส์วิทช์
* ฮัล 9000

## ดูเพิ่ม
* จอมจักรวาล

## อ้างอิง

หมวดหมู่:ภาพยนตร์อเมริกันที่ออกฉายในปี พ.ศ. 2511
หมวดหมู่:ภาพยนตร์ที่กำกับโดย สแตนลีย์ คูบริก
หมวดหมู่:ภาพยนตร์อังกฤษ
หมวดหมู่:ภาพยนตร์อิงบันเทิงคดีแนววิทยาศาสตร์
หมวดหมู่:ภาพยนตร์ที่สร้างจากหนังสือของ อาร์เทอร์ ซี. คลาร์ก
หมวดหมู่:อาร์เทอร์ ซี. คลาร์ก
หมวดหมู่:ภาพยนตร์เทคนิคพิเศษยอดเยี่ยม รางวัลออสการ์
หมวดหมู่:ภาพยนตร์โดยเอ็มจีเอ็ม
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์ที่ถ่ายทำในสกอตแลนด์
หมวดหมู่:ภาพยนตร์ที่ถ่ายทำในรัฐยูทาห์
หมวดหมู่:ภาพยนตร์ที่ถ่ายทำในรัฐแอริโซนา
หมวดหมู่:ภาพยนตร์ที่ถ่ายทำในประเทศสเปน
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ภาพยนตร์ไอแมกซ์อเมริกัน
หมวดหมู่:ภาพยนตร์อังกฤษที่ออกฉายในปี พ.ศ. 2511
รายชื่อประเทศเรียงตามจำนวนประชากร

thumb|ประชากรที่ถูกบันทึกเมื่อปี ค.ศ. 2019
นี่คือ **รายชื่อประเทศและเขตปกครองโดยเรียงตามจำนวนประชากร** รวมถึงดินแดนในภาวะพึ่งพิง และในบางกรณี รวมถึงประเทศที่เป็นส่วนประกอบของรัฐอธิปไตยตามมาตรฐาน ISO 3166-1 รวมถึงรายชื่อรัฐที่ได้รับการรับรองอย่างไม่สมบูรณ์ซึ่งไม่พบใน ISO 3166-1 นอกจากนี้การระบุเป็นเปอร์เซ็นต์คือประชากรของแต่ละประเทศเมื่อเทียบกับประชากรโลก ซึ่งองค์การสหประชาชาติประมาณการไว้ที่ 8.141 พันล้านคน ณ ปี ค.ศ. 2025

## รายชื่อประเทศ

## หมายเหตุ

## อ้างอิง

## ดูเพิ่ม
* ภูมิศาสตร์
* ทวีป
* รายชื่อประเทศเรียงตามลำดับตัวอักษร
* รายชื่อประเทศเรียงตามทวีป
* รายชื่อประเทศและเขตการปกครองเรียงตามขนาดพื้นที่ทั้งหมด
* รายชื่อประเทศและดินแดน
* รายชื่อเขตการปกครอง

## แหล่งข้อมูลอื่น
* United Nations Analytical Report for the 2004 revision of World Population Prospects   (the analytical report for the 2006 revision is not available online) — รวมคำอธิบายวิธีการประมาณการจำนวนประชากรและแหล่งข้อมูลที่ใช้

หมวดหมู่:รายชื่อประเทศ
หมวดหมู่:ประชากร
7

**7** (**เจ็ด**) เป็นจำนวนธรรมชาติที่อยู่ถัดจาก 6 (หก) และอยู่ก่อนหน้า 8 (แปด)

## คำเติมนำหน้า
* ภาษากรีก -  
* ภาษาละติน - 
* ภาษาไทยโบราณ - สัปต-
* ภาษาไทยปัจจุบัน - เจ็ด-

## ชื่อเรียก
### เจ็ด
;พระนามของกษัตริย์ เจ้าฟ้า หรือโอรสองค์ที่เจ็ด
* ท้าวเจ็ด -- พระโอรสองค์ที่เจ็ดใน พญาสามฝั่งแกน ต่อมาคือ พระเจ้าติโลกราช
* ท้าวเจ็ดเจือง -- ตามพงศาวดารล้านช้าง เป็นพระโอรสองค์ที่เจ็ดของขุนบรม เป็นผู้สร้างเมืองคม

;วงการบันเทิง
* ซ้อเจ็ด -- คอลัมนิสต์
* สถานีโทรทัศน์สีกองทัพบกช่อง 7 -- ช่องโทรทัศน์

;สถานที่
* วัดเจดีย์เจ็ดยอด จังหวัดเชียงใหม่
* น้ำตกเจ็ดสาวน้อย จังหวัดสระบุรี
* ตำบลเจ็ดริ้ว อำเภอบ้านแพ้ว จังหวัดสมุทรสาคร
* ตำบลเจ็ดเสมียน อำเภอโพธาราม จังหวัดราชบุรี
* สถานีรถไฟเจ็ดเสมียน อำเภอโพธาราม จังหวัดราชบุรี -- สถานีรถไฟ

;อื่น ๆ 
* สวรรค์ชั้น 7 -- เพลงของเจ เจตริน วรรธนะสิน
* วินโดวส์ 7

## วิวัฒนาการ
ไฟล์:Evo7glyph.png

## ความหมายและความเชื่อ
thumb|100px|แมลงเต่าทองธรรมดา
* คัมภีร์ไบเบิลระบุไว้ว่า พระเจ้าทรงสร้างโลกใช้เวลาทั้งสิ้น 6 วัน และทรงใช้เวลาอีก 1 วันเพื่อพักผ่อน (ปฐมกาล 1) จึงเป็นที่มาของการกำหนดให้ 1 สัปดาห์ มี 7 วัน และกำหนดให้มี 1 วันเป็นวันหยุดพักผ่อน (ซึ่งอาจจะเป็นวันเสาร์หรือวันอาทิตย์ ขึ้นอยู่กับวัฒนธรรมของแต่ละประเทศ) และเลข 7 ก็กลายเป็นเลขนำโชคสำหรับชาวคริสต์
* จำนวนของวัตถุในระบบสุริยะที่สามารถมองได้ด้วยตาเปล่า (ดวงจันทร์, ดาวอังคาร, ดาวพุธ, ดาวพฤหัสบดี, ดาวศุกร์, ดาวเสาร์ และ ดวงอาทิตย์) มีการนำชื่อดาวทั้งเจ็ดมาตั้งเป็นชื่อวันในสัปดาห์ นำมาใช้ครั้งแรกโดยชาวบาบิโลน
* ชาวญี่ปุ่นนับถือเทพเจ้าโชคลาภทั้ง 7
* 7 เป็นเลขอะตอมของไนโตรเจน
* ค่า pH เท่ากับ 7 หมายถึงมีสภาพเป็นกลาง เช่นน้ำบริสุทธิ์
* 7 เป็นจำนวนเฉพาะที่น้อยที่สุดเป็นอันดับสี่ จำนวนเฉพาะต่อไปคือ 11
* รูปเจ็ดเหลี่ยมด้านเท่าไม่สามารถสร้างขึ้นได้จากสันตรงกับวงเวียน
* แมลงเต่าทองธรรมดามีจุดบนตัว 7 จุด ได้แก่ตรงกลางใกล้กับส่วนหัว 1 จุด และปีกข้างละ 3 จุด
* 7 เป็นเลขศักดิ์สิทธิ์ในความเชื่อของชาวจีนและชาวอินเดีย ขณะที่ชาวญี่ปุ่นจะถือว่าเป็นเลขมงคลสูงสุด โดยมีที่มาจากพุทธศาสนาที่เผยแผ่เข้ามาในประเทศในช่วงปี ค.ศ. 552–1868
* ในความเชื่อของชาวตะวันตก คู่รักที่ครองคู่หรือรักด้วยกันมาเมื่อเข้าสู่ปีที่ 7 มักจะเลิกรากัน 

## อ้างอิง


หมวดหมู่:จำนวนเต็ม
บินสู่ฝัน

**บินสู่ฝัน** () เป็นนิยายเยาวชนแปลของ ไคลฟ์ วู้ดดอล แปลเป็นภาษาไทยโดย สุชาดา ขันธะชวนะ จัดพิมพ์โดยสำนักสยามอินเตอร์บุคส์

เรื่องราวเกี่ยวกับการกอบกู้อาณาจักรนกจากการครอบครองของนกสาลิกาดำ โดยตัวเอกคือ เคอร์ริค นกกางเขนตัวสุดท้ายที่ต้องทำภารกิจในการกำกับดูแลของนกเค้าเฒ่า โทมาร์

ชื่อเรื่องมาจากโคลงพื้นบ้านของประเทศอังกฤษ ที่เกี่ยวกับนกสาลิกาและเป็นโคลงสอนนับเลขไปในตัว


One for sorrow,
two for joy,
three for a girl,
four for a boy,
five for silver,
six for gold,
seven for a secret,
never to be told,
eight for a wish,
nine for a kiss,
ten for a time
of joyous bliss.


ดิสนีย์ได้ซื้อลิขสิทธิ์บทประพันธ์เพื่อนำไปทำเป็นภาพยนตร์ในราคา 1 ล้านดอลลาห์สหรัฐ และวู้ดดอลเองกำลังเขียนภาคต่อในชื่อว่า Seven for Secret

หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมภาษาอังกฤษ
เดอะมอลล์

thumb|200px|สัญลักษณ์ของเดอะมอลล์
thumb|เอ็ม ไลฟ์สโตร์ ท่าพระ
thumb|220x220px|เอ็ม ไลฟ์สโตร์ งามวงศ์วาน
[thumb|[เดอะมอลล์ โคราช]]

**เดอะมอลล์ ไลฟ์สโตร์** () และ **เดอะมอลล์** () เป็นศูนย์การค้าและห้างสรรพสินค้าในประเทศไทย โดยมีเจ้าของ คือ กลุ่มเดอะมอลล์ หรือบริษัท เดอะมอลล์กรุ๊ป จำกัด มีสาขา ได้แก่ รามคำแหง, ท่าพระ, งามวงศ์วาน, บางแค, บางกะปิ และนครราชสีมา นอกจากนี้บางสาขายังมีสวนน้ำ และสวนสนุกด้วย

เดอะมอลล์สาขาแรก เปิดเมื่อวันที่ 25 มิถุนายน พ.ศ. 2524 บริหารงานโดยศุภชัย อัมพุช เจ้าของธุรกิจอาบอบนวดหลายแห่งบนถนนเพชรบุรีตัดใหม่ ปัจจุบันเดอะมอลล์บริหารงานโดยสุรัตน์ อัมพุช และศุภลักษณ์ อัมพุช บุตรสาวของศุภชัย

นอกจากนี้ เอ็มโพเรียม, เอ็มควอเทียร์, เอ็มสเฟียร์, สยามพารากอน และบลูพอร์ต ก็เป็นธุรกิจในเครือเดอะมอลล์เช่นกัน

## ประวัติ
ตระกูลอัมพุชที่ทำธุรกิจบันเทิงหลายแห่งย่านถนนเพชรบุรีตัดใหม่ ซึ่งในขณะนั้นศูนย์การค้าและห้างสรรพสินค้าอื่นยังไม่ตื่นตัว ได้นำเอาศูนย์รวมความบันเทิงมาเป็นจุดขาย หลังจากเปิดสาขาแรกที่เดอะมอลล์ราชดำริ แต่ก็ต้องปิดตัวไปในปี พ.ศ. 2531 เนื่องจากขาดทุน ไม่มีค่าเช่าห้าง ศุภลักษณ์ อัมพุช วิเคราะห์ปัญหาว่า ปัญหาของเดอะมอลล์ราชดำริเกิดจากมีที่จอดรถไม่ดีและสถานที่ห้างเล็กเกินไป บันไดเลื่อนวางไม่ดี ทางเข้าแคบไป แม้ทางเข้าจะมีคนเข้าออกมากมาย มีโฆษณาที่ดี คอนเซปต์ที่ดี ออกแบบร้านที่ดูดี มีสินค้าดี แต่ก็ขาดทุน ประกอบกับเกิดเหตุไฟไหม้อาคาร ภายหลังได้ให้ บริษัท นารายณ์ภัณฑ์พาวิลเลี่ยน จำกัด เช่าพื้นที่เป็นศูนย์ศิลปหัตถกรรมไทย กระทั่งหมดสัญญา ปัจจุบันพื้นที่ดังกล่าว คือเกษรทาวเวอร์ เป็นส่วนหนึ่งของโครงการ เกษรวิลเลจ

จากนั้นอีกสองปีต่อมา ได้เปิดบริการสาขารามคำแหง 2 และในอีกสองปีหลังจากนั้นได้เปิดบริการเดอะมอลล์ 3 และเดอะมอลล์ 4 ปัจจุบันเดอะมอลล์ 4 ได้ปิดตัวลง ต่อมาได้ขยับขยายเปิดห้างสรรพสินค้าย่านฝั่งธนฯ ด้วยเหตุผลที่ว่า ฝั่งธนบุรียังมีพื้นที่สีเขียวว่างอยู่ทางตะวันตก ขณะนั้นบริเวณนั้นก็ยังไม่มีห้างสรรพสินค้าอยู่เลยแม้จะเป็นบริเวณที่มีคนอาศัยกันอยู่หนาแน่น จึงเปิดเดอะมอลล์ 1 แห่งใหม่ ณ ท่าพระ ในปี พ.ศ. 2532 เป็นห้างแบบครบวงจร และมีสวนน้ำลอยฟ้าอยู่ชั้นบนสุดของห้าง แต่ปิดปรับปรุงครั้งใหญ่ในปี พ.ศ. 2550 เพราะเจอเสาร้าวและทรุดตัว 5 ต้น และยกเลิกสวนน้ำ มาเป็นโรงหนังและฟิตเนสแทน ต่อด้วยเดอะมอลล์ 5 งามวงศ์วาน ในปี พ.ศ. 2534 และเปิดเดอะมอลล์ 2 สาขาพร้อมกัน คือ เดอะมอลล์ 6 บางแค และ เดอะมอลล์ 7 บางกะปิ เมื่อวันที่ 5 สิงหาคม พ.ศ. 2537 จนมาเปิดสาขาต่างจังหวัดแห่งแรกที่จังหวัดนครราชสีมา ในชื่อ เดอะมอลล์ โคราช ในปี พ.ศ. 2543

ในปี พ.ศ. 2563 ได้มีการทยอยปรับปรุงศูนย์การค้าเดอะมอลล์เป็น **เดอะมอลล์ ไลฟ์สโตร์** โดยเริ่มที่สาขางามวงศ์วานเป็นสาขาแรก ตามด้วยสาขาท่าพระ, บางแค และบางกะปิ ทั้งนี้ กลุ่มเดอะมอลล์มีกำหนดปรับปรุงสาขาโคราช และก่อสร้างใหม่ที่สาขารามคำแหง 2 พร้อมกันในลำดับถัดไป

## ศูนย์การค้าและห้างสรรพสินค้า
เดอะมอลล์มีจำนวนสาขาทั้งหมด 8 สาขา ปัจจุบันได้เปิดให้บริการทั้งหมด 7 สาขา ได้แก่

### กรุงเทพมหานครและปริมณฑล

### ภูมิภาค

## เอ็มซีซี ฮอลล์
**เอ็มซีซี ฮอลล์** () มีชื่อเต็มว่า **เดอะมอลล์ คอนเวนชั่น เซ็นเตอร์** เป็นโถงสำหรับการแสดงสินค้า การประชุม และคอนเสิร์ต ภายในศูนย์การค้าเดอะมอลล์ ไลฟ์สโตร์ ซึ่งปัจจุบันมีอยู่ทั้งหมด 4 แห่ง คือ

# สาขาบางกะปิ
# สาขางามวงศ์วาน
# สาขาโคราช
# สาขาบางแค

## อ้างอิง

## แหล่งข้อมูลอื่น
* เดอะมอลล์กรุ๊ป
* สองทศวรรษเดอะมอลล์กรุ๊ป

หมวดหมู่:ศูนย์การค้าในประเทศไทย
หมวดหมู่:ห้างสรรพสินค้าในประเทศไทย
*
6

[thumb|ภาพป้ายแสดงหมายเลข[ทางหลวงพิเศษหมายเลข 6  ช่วงสายบางปะอิน - นครราชสีมา]]

**6** (**เลขหก**)  เป็นจำนวน ตัวเลข และเป็นชื่อของสัญลักษณ์ภาพ เป็นจำนวนธรรมชาติที่อยู่ถัดจาก 5 (ห้า) และอยู่ก่อนหน้า 7 (เจ็ด)

## คำเติมนำหน้า
* ภาษากรีก -  
* ภาษาละติน -  
* ภาษาไทยโบราณ - ลก-
* ภาษาไทยปัจจุบัน - ฉ-

## ชื่อเรียก
### [[ลก]]
;พระนามของกษัตริย์ เจ้าฟ้า หรือโอรสองค์ที่หก
* ท้าวลก -- พระโอรสองค์ที่หกใน พญาสามฝั่งแกน ต่อมาคือ พระเจ้าติโลกราช
* ท้าวลกกลม -- ตามพงศาวดารล้านช้าง เป็นพระโอรสองค์ที่หกของขุนบรม เป็นผู้สร้างเมืองคม

### ฉ
* กัณฑ์ฉกษัตริย์ -- กัณฑ์หนึ่งในพระเวสสันดรชาดก ซึ่งใช้ในการเทศน์มหาชาติ

## วิวัฒนาการ
ไฟล์:Evolution6glyph.png

## ในทางคณิตศาสตร์
6 เป็นจำนวนเต็มบวกที่เล็กที่สุดที่ไม่ได้เป็นทั้งจำนวนกำลังสองและจำนวนเฉพาะ หก เป็นจำนวนประกอบที่เล็กที่สุดอันดับสอง มีเลขที่หารลงตัวคือ 1, 2 และ 3

หก เป็นจำนวนจำนวนเดียวที่เป็นทั้งผลรวมและผลคูณของจำนวนบวก 3 จำนวนที่เรียงกัน

ฟังก์ชันตรีโกณมิติมีทั้งหมด 6 ฟังก์ชัน

หกยังเป็นจำนวนแปดเหลี่ยม เป็นจำนวนสามเหลี่ยม เช่นเดียวกับจำนวนกำลังสองของหก (36)

ในเลขฐานสอง 6 เป็นคอมพลิเมนต์ของเลข 9 (6 = 01102 and 9 = 10012)

### ตารางการคำนวณพื้นฐาน

## ในทางวิทยาศาสตร์
* เซลล์ของรังผึ้งเป็นรูปหกเหลี่ยม
* 6 เป็นเลขอะตอมของคาร์บอน
* แมลงมี 6 ขา
* โมเลกุลเบนซีนมีวงแหวนของอะตอมคาร์บอน 6 อะตอม

## ในทางเทคโนโลยี
* เป็นรหัสระบุชนิดของเรซินใช้ในการรีไซเคิลเพื่อระบุว่าเป็นโฟม

## ในทางอื่น ๆ
**หก** คือ:
* จำนวนครึ่งหนึ่งของโหล นิยมใช้ในการค้า
* เลขจำนวนแรกที่คุณต้องนับนิ้วด้วยมืออีกข้าง

## อ้างอิง


หมวดหมู่:จำนวนเต็ม
สมเด็จพระสันตะปาปาเคลเมนต์ที่ 7

**สมเด็จพระสันตะปาปาคลีเมนต์ที่ 7** ทรงมีชื่อเดิมว่า จูลีโอ ดี จูลีอาโน เด เมดีชี () ประสูติในปี ค.ศ. 1478 และสิ้นพระชนม์ในวันที่ 25 กันยายน ค.ศ. 1534 พระองค์ทรงเป็นบุตรนอกสมรสของจูลีอาโน เด เมดีชี (Giuliano de' Medici) ซึ่งถูกลอบสังหารโดยฝ่ายตรงข้ามกับตระกูลเมดิชีคือตระกูลปัซซี. พระองค์ยังทรงเป็นหลานของ โลเรนโซ เด เมดีชี และทรงเป็นลูกพี่ลูกน้องของสมเด็จพระสันตะปาปาลีโอที่ 10. เมื่อสมเด็จพระสันตะปาปาลีโอที่ 10 ได้รับตำแหน่งสมเด็จพระสันตะปาปา สมเด็จพระสันตะปาปาคลีเมนต์ที่ 7 (ขณะนั้นเป็นพระคาร์ดินัลเมดิชี) ก็ได้รับความไว้วางใจให้เป็นที่ปรึกษาคนสำคัญ. พระองค์ได้ทำหน้าที่พิทักษ์ผลประโยชน์ของตระกูลเมดิชีในเมืองฟลอเรนซ์. เมื่อสมเด็จพระสันตะปาปาลีโอที่ 10 สิ้นพระชนม์ลง พระคาร์ดินัลเมดิชี ไม่ได้รับเลือกตั้งให้ดำรงตำแหน่ง, เช่นเดียวกับเพื่อนของเขา คือ อเลสซานโดร ฟาร์เนส, แต่ทั้งสองคนก็ได้มีส่วนร่วมในการเลือกสมเด็จพระสันตะปาปาฮาดริอานุสที่ 6 ขึ้นมาดำรงตำแหน่งแทน. เมื่อสมเด็จพระสันตะปาปาฮาดริอานุสที่ 6 สิ้นพระชนม์ลง พระคาร์ดินัลเมดิชีก็ได้ดำรงตำแหน่งสืบต่อมาในเดือนพฤศจิกายน ค.ศ. 1523 

สมเด็จพระสันตะปาปาคลีเมนต์ที่ 7 ทรงเห็นแก่เรื่องทางโลกมากเกินไป จึงทำให้พระองค์ไม่สามารถเข้าใจความเคลื่อนไหวต่าง ๆ ภายในองค์กรศาสนาได้ แต่ด้วยนิสัยโลเลของพระองค์ ก็ทำให้พระองค์ไม่สามารถจัดการเรื่องทางโลกได้ดีเช่นกัน.

ในช่วงแรก พระองค์ได้ใส่ใจต่อกิจการทางโลกที่มีต่อจักรวรรดิโรมันอันศักดิ์สิทธิ์ พระองค์มีความตื่นตระหนกต่ออำนาจของจักรพรรด์ชาร์ลส์ที่ 5 ผู้ได้รับชัยชนะครั้งสำคัญในการรบที่ปาเวีย. ความตื่นตระหนกนี้ ผลักดันให้พระองค์เข้าร่วมเป็นพันธมิตรกับฝรั่งเศสและเจ้าชายอิตาลีหลายพระองค์ เพื่อต่อต้านจักรพรรดิ. เนื่องจากพระองค์มีนิสัยโลเล ไม่นานพระองค์ก็เปลี่ยนใจ แต่อะไร ๆ ก็สายเกินแก้เสียแล้ว.

ในที่สุด กรุงโรมก็ถูกกองทัพของจักรพรรดิปล้นสะดมในวันที่ 6 พฤษภาคม ค.ศ. 1527 พระองค์จำต้องยอมแพ้หลังจากที่ถูกล้อมในปราสาท Sant' Angelo หลังจากนั้นพระองค์ก็ถูกคุมขังเป็นเวลา 6 เดือน. หลังจากที่พระองค์ถูกปล่อยจากที่คุมขัง พระองค์ก็ยังต้องตกอยู่ใต้อิทธิพลของจักรพรรดิ. ระหว่างนั้นพระองค์ได้ทำตามคำขอของจักรพรรดิ โดยการจัดการกับพวกโปรเตสแตนต์อย่างเข้มงวด. ขณะที่อำนาจของสมเด็จพระสันตะปาปากำลังตกต่ำ ชาวเมืองฟลอเรนซ์ก็ได้ก่อกบฏ และขับไล่ตระกูลเมดิชีออกจากเมือง.

2 ปีต่อมา หลังจากที่พระองค์ได้เจรจาสันติภาพกับจักรพรรดิเรียบร้อยแล้ว พระองค์ก็ยกทัพบุกเมืองฟลอเรนซ์โดยมีจักรพรรดิช่วยเหลือ หลังจากที่ล้อมเมืองไว้ 11 เดือน เมืองฟลอเรนซ์ก็ยอมแพ้. พระองค์ได้แต่งตั้งบุตรนอกสมรสของพระองค์ชื่อ อเลสซานโดร ให้เป็นผู้ปกครองของเมืองฟลอเรนซ์.

เหตุการณ์สำคัญเหตุการณ์หนึ่ง ในสมณสมัยของพระสันตะปาปาคลีเมนต์ที่ 7 ก็คือ การที่พระเจ้าเฮนรี่ที่ 8 กษัตริย์แห่งอังกฤษ ทรงประกาศให้คริสตจักรในอังกฤษไม่ขึ้นต่อสันตสำนักในปี ค.ศ. 1533 แต่ให้มาขึ้นตรงต่อพระองค์ (เฮนรี่ที่ 8) แทน. สาเหตุมาจากพระมเหสีของพระองค์ คือพระนางคัทเธอรีนแห่งอรากอน ไม่สามารถให้กำเนิดบุตรชายแก่พระองค์ได้ (ทรงให้กำเนิตบุตรสาวคนเดียว) พระองค์จึงขอให้สมเด็จพระสันตะปาปาหย่าให้ แต่หลักของศาสนาคริสต์นิกายโรมันคาทอลิกนั้นห้ามการหย่า, อีกทั้งพระนางคัทเธอรีนนั้นมีศักดิ์เป็นน้าของจักรพรรดิอีกด้วย, พระเจ้าเฮนรี่จึงไม่พอใจและได้ประกาศแยกตัวออกมา

พระองค์สิ้นพระชนม์ในปี ค.ศ. 1534 เนื่องจากเสวยเห็ดพิษชนิดที่มีพิษรุนแรงที่สุดเข้าไป

หมวดหมู่:บุคคลที่เกิดในปี พ.ศ. 2021
หมวดหมู่:เสียชีวิตจากยาพิษ
คลีเมนต์ที่ 7
เคลเมนต์ที่ 7
หมวดหมู่:บุคคลจากฟลอเรนซ์
เคลเมนต์ที่ 7
เคลเมนต์ที่ 7
เอ็มพี3

**MP3** (เอ็มพีสาม หรือ เอ็มพีทรี) เป็นวิธีการเข้ารหัสสัญญาณเสียงดิจิตัลที่เป็นที่นิยมแบบหนึ่ง ใช้วิธีการบีบอัดข้อมูลแบบมีการสูญเสียข้อมูลบางส่วนบางส่วน หรือ lossy ออกแบบมาเพื่อใช้ลดปริมาณข้อมูลเสียงให้เหลือเพียงเล็กน้อย (ส่วนมากจะได้ที่อัตรา 10 ต่อ 1) แต่ข้อมูลที่ลดลงมานี้ก็ยังให้คุณภาพเสียงที่ดีใกล้เคียงกับสัญญาณเสียงต้นฉบับโดยทดสอบกับผู้ฟังส่วนใหญ่ ในการใช้งานส่วนใหญ่คำว่า MP3 จะเป็นกล่าวอ้างถึงแฟ้มที่ใช้เก็บเสียงหรือดนตรีในรูปแบบ MP3 บนเครื่องคอมพิวเตอร์ หรือเครื่องเล่น MP3

คำว่า MP3 ได้มาจากคำว่า "MPEG-1 Audio Layer 3" หรือในคำที่เป็นทางการว่า "ISO/IEC 11172-3 Layer 3" อย่างไรก็ตามแฟ้มนามสกุล ".mp3" บางแฟ้มก็ใช้การเข้ารหัสแบบใหม่ที่มีชื่อว่า "MPEG-2 Audio Layer 3" หรือ "ISO/IEC 13818-3 Layer 3"

MP3 เป็นรูปแบบการบีบอัดข้อมูลแบบมีการสูญเสียข้อมูลบางส่วน ใช้แทนข้อมูลเสียงที่เข้ารหัสแบบ PCM ให้มีขนาดที่เล็กโดยตัดข้อมูลบางส่วนที่พิจารณาแล้วว่าระบบการได้ยินของมนุษย์เกือบจะไม่สามารถรับฟังได้ (แนวคิดนี้คล้ายกับการบีบอัดข้อมูลภาพแบบ JPEG) วิธีการต่างๆที่ช่วยให้สามารถตัดข้อมูลบางส่วนออกไปได้ได้ถูกนำมาใช้กับ MP3 รวมทั้ง psychoacoustics ข้อมูลเสียงแบบ MP3 สามารถบีบอัดให้มีขนาดที่แตกต่าง หรือมี อัตราบิท ที่หลากหลายขึ้นกับขนาดของข้อมูลและคุณภาพเสียง

เป็นรูปแบบแฟ้มที่เป็นการบีบอัดข้อมูลแบบมีการสูญเสียข้อมูลบางส่วนออกมา เพื่อให้ปริมาณข้อมูลลดลง แต่ยังคงคุณภาพใกล้เคียงกับสัญญาณเสียงเดิม อาจมีการเปลี่ยนแปลงบ้าง แต่เป็นเพียงเล็กน้อย และในการเข้ารหัสแบบ MP3 เป็นการเข้ารหัสของเพลงเป็นส่วนใหญ่ เพื่อให้สามารถใช้เนื้อที่ได้มากขึ้น และสามารถรวบรวมแฟ้มเพลงหลายๆแฟ้มมารวมอยู่ในรูปของ MP3 ทำให้ไม่สิ้นเปลืองเนื้อที่ในการจัดเก็บข้อมูล

## ข้อดีของการเก็บแฟ้มในรูปแบบ MP3
* เนื่องจากแฟ้ม MP3 เป็นแฟ้มที่มีขนาดเล็ก ดังนั้นจึงใช้พื้นที่ในการเก็บน้อย
* โปรแกรมที่ใช้เล่นแฟ้ม MP3 ก็เช่น โปรแกรม Windows Media Player และโปรแกรมนี้ก็จะมีมากับเครื่องคอมพิวเตอร์อยู่แล้ว ไม่ต้องไปหา Download ใหม่ (แต่ต้องเป็น windows 98 ขึ้นไป) รวมไปถึง Winamp ซึ่งหา download ได้ทั่วไป

## ดูเพิ่ม
* MPEG
* ID3

## อ้างอิง
* MP3 File Format Specification
* YouTube MP4

หมวดหมู่:การบีบอัดข้อมูล
หมวดหมู่:โคเดกเสียง
หมวดหมู่:เอ็มเพก

หมวดหมู่:ทอมสันเอสเอ
จิตสวนศาสตร์

**จิตสวนศาสตร์** (คำอ่าน : จิด-ตะ-สะ-วะ-นะ-สาด ; ) เป็นการศึกษาเกี่ยวกับประสาทสัมผัสของมนุษย์ด้านการได้ยิน  

## พื้นฐาน
การประยุกต์ใช้งานด้านการประมวลสัญญาณเสียงจำเป็นต้องทราบถึงลักษณะการได้ยินของมนุษย์ เสียงเป็นคลื่นที่เกิดจากการเปลี่ยนแปลงความดันของอากาศ เมื่อกระทบกับอวัยวะภายในหูจะส่งสัญญาณประสาทไปยังสมองเพื่อประมวลเสียงที่ได้มา

## ขีดจำกัดของประสาทสัมผัส
อวัยวะของมนุษย์ที่ใช้รับฟังเสียง คือ หู สามารถรับรู้ได้ในช่วงตั้งแต่ความถี่ 20 Hz ถึง 22 kHz เมื่ออายุเพิ่มขึ้นช่วงการได้ยินนี้จะลดลง โดยเฉพาะช่วงความถี่สูง ๆ ความถี่ที่ต่ำมาก ๆ นั้นมนุษย์ไม่สามารถได้ยินแต่สามารถรู้สึกได้ผ่านทางผิวหนัง

การแยกแยะความถี่เสียง 2 ความถี่ของมนุษย์มีลักษณะไม่เชิงเส้นตลอดย่านความถี่ที่มนุษย์สามารถรับรู้ได้ โดยในย่านความถี่เสียงต่ำ ๆ นั้นสามารถแยกแยะความแตกต่างเมื่อความถี่ทั้งคู่แตกต่างกันเพียงไม่กี่ Hz ในขณะที่ในย่านความถี่เสียงสูง ๆ สามารถแยกแยะความแตกต่างของเสียงทั้งสองเมื่อความแตกต่างของความถี่มีค่า เช่น 1 kHz ในย่านความถี่ 4 kHz เป็นต้น

## การซ่อนเสียง
การซ่อนเสียง (Sound masking) เป็นการเพิ่มเสียงธรรมชาติ หรือเสียงสังเคราะห์ (ตามปกติ ถึงแม้ว่าเรียกอย่างไม่ตรงนักว่า “เสียงสีขาว white noise” หรือ “เสียงสีชมพู pink noise” เสียงสีขาวเป็นเสียงแบบสุ่มซึ่งคลุมสเปกตรัมความถี่ยินได้ทั้งหมดด้วยความเข้มเท่า ๆ กันโดยประมาณทุกความถี่ เสียงนี้จะได้ยินคล้ายน้ำตกที่กำลังไหลซู่ หรือลมที่กำลังพัดผ่านต้นไม้  เสียงสีชมพูมีค่าความเข้มลดลงตามลำดับช่วงความถี่สูง)  เข้าสู่สภาวะแวดล้อมเพื่อบดบังเสียงที่ไม่ต้องการโดยการใช้การซ่อนทางโสตประสาท  วิธีนี้แตกต่างจากเทคนิคการควบคุมเสียงแบบใช้พลังงาน   การซ่อนเสียงลดหรือกำจัดการรับรู้เสียงที่มีอยู่ก่อนแล้วในบริเวณที่กำหนดและสามารถทำให้สภาพแวดล้อมที่ทำงานสบายขึ้น  ขณะที่สร้างความเป็นส่วนตัวของการพูดเพื่อผู้ทำงานสามารถมีสมาธิดีขึ้นและประสิทธิภาพมากขึ้น   การซ่อนเสียงสามารถใช้ภายนอกได้ด้วยเพื่อคืนสภาพแวดล้อมให้เป็นธรรมชาติมากขึ้น

การซ่อนเสียงถูกอธิบายได้โดยอุปมาอุปไมยกับแสง  ลองนึกถึงห้องมืดห้องหนึ่งที่ซึ่งบางคนกำลังเปิดปิดไฟฉาย  แสงไฟฉายนี้ชัดแจ้งและน่ารำคาญ  คราวนี้นึกว่าเปิดไฟในห้อง   ไฟฉายก็ยังคงเปิดปิด แต่สังเกตไม่ได้อีกต่อไปเพราะว่ามันถูกซ่อนเอาไว้  การซ่อนเสียงเป็นกระบวนการที่คล้ายคลึงกันในการปกปิดเสียงอันน่ารำคาญด้วยเสียงซึ่งปลอบประโลมกว่าหรือน่ารำคาญน้อยกว่า

หมวดหมู่:สวนศาสตร์
หมวดหมู่:การได้ยิน
ฮีชีอิท

**ฮีชีอิท** () เป็นการ์ตูนไทยผลงานของ วิศุทธิ์ พรนิมิตร ตีพิมพ์ครั้งแรกในนิตยสาร Manga Katch จนกระทั่งหลังจากนิตยสาร Manga Katch ปิดตัวไป ก็ได้ลงตีพิมพ์ต่อเป็นประจำในนิตยสาร อะเดย์ (a day)

*ฮีชีอิท* เป็นการ์ตูนที่ใช้ลายเส้นเรียบง่าย ไม่เน้นความสวยงาม แต่เน้นเรื่องของคติสอนใจ ออกไปทางแนวปรัชญา  ลายเส้นบางช่วงเขียนออกมาหยาบ ๆ รวมถึงตัวหนังสือบางครั้งก็มีการขีดฆ่าให้เห็น การจัดหน้าเป็นไปอย่างไม่เรียบร้อย 

## ฉบับรวมเล่ม
ฮีชีอิท ฉบับรวมเล่มมีทั้งหมด 2 แบบ
* **แบบแรก** เป็นการรวมตอนที่เคยตีพิมพ์ใน Manga Katch และบางตอนที่ไม่เคยตีพิมพ์มาก่อน โดยวางขายครั้งแรกในงานแฟตเฟสติวัลครั้งที่ 1 มีจำนวนทั้งหมด 4 เล่ม
* **แบบที่สอง** จัดพิมพ์โดยสำนักพิมพ์อมรินทร์ หลังจากนิตยสาร Manga Katch ปิดตัวลงไปแล้ว โดยรวบรวมตอนเก่าที่เคยรวมเล่มไปแล้ว และตอนใหม่ที่เขียนขึ้นทีหลัง มีจำนวนทั้งหมด 8 เล่ม หน้าปกทั้งชุดสามารถนำมาเรียงต่อเป็นภาพเดียวกันได้

ปัจจุบันได้ออกเล่ม 9 และ 10 มาแล้ว แต่หน้าปกไม่ต่อเนื่องอย่าง 8 เล่มแรก

## สื่ออื่นๆ
* *ฮีชีอิท* ทำเป็น VCD ในปี พ.ศ. 2547 โดยบริษัท beboydcg มีทั้งหมด 9 ตอน โดยมีทั้งตอนที่มาจากในหนังสือ ตอนที่ทำขึ้นมาใหม่ และมิวสิกวิดีโอของโมเดิร์นด็อก และโจอี้บอย

## อ้างอิง

## ดูเพิ่ม
* วิศุทธิ์ พรนิมิตร

## แหล่งข้อมูลอื่น
* "ฮีชีอิท" ออนไลน์

หมวดหมู่:การ์ตูนไทย
หมวดหมู่:หนังสือการ์ตูนไทย
พฤษภาคม

**พฤษภาคม** เป็นเดือนที่ 5 ของปี ตามปฏิทินกริกอเรียน และเป็นหนึ่งในเดือน 7 เดือนที่มี 31 วัน 

ตามหลักโหราศาสตร์ เดือนพฤษภาคมเริ่มต้นขึ้นเมื่อดวงอาทิตย์ยกเข้าสู่ราศีพฤษภ และสิ้นสุดเมื่อยกเข้าสู่ราศีเมถุน แต่ในทางดาราศาสตร์ ต้นเดือนพฤษภาคมดวงอาทิตย์อยู่ในกลุ่มดาวแกะและปลายเดือนไปอยู่ในกลุ่มดาววัว

ชื่อในภาษาอังกฤษ "May" อาจมีที่มาจากเทพเจ้ากรีกนามว่า ไมอา (Maia) ซึ่งโรมันถือเป็นเทพเจ้าแห่งความอุดมสมบูรณ์ ส่วนในประเทศไทยเริ่มใช้ชื่อเดือนพฤษภาคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

## วันสำคัญ
**สากล**
* 1 พฤษภาคม – วันแรงงาน
* 3 พฤษภาคม – วันเสรีภาพสื่อมวลชนโลก
* 8 พฤษภาคม – วันกาชาดโลก
* 11 พฤษภาคม – วันปรีดี พนมยงค์
* 12 พฤษภาคม – วันพยาบาลสากล
* 30 พฤษภาคม – วันที่ระลึกพระบาทสมเด็จพระปกเกล้าเจ้าอยู่หัว
* 31 พฤษภาคม – วันงดสูบบุหรี่โลก
* วันแม่ – มักจะจัดกลางเดือนพฤษภาคม ซึ่งวันที่มักจะไม่ตรงกัน
**ไทย**
* 4 พฤษภาคม – พระราชพิธีบรมราชาภิเษกของพระบาทสมเด็จพระวชิรเกล้าเจ้าอยู่หัวและวันฉัตรมงคลตั้งแต่พ.ศ. 2563
* 5 พฤษภาคม – วันคล้ายวันประสูติพระเจ้าวรวงศ์เธอ พระองค์เจ้าอทิตยาทรกิติคุณ
* 6 พฤษภาคม – วันกำลังสำรอง
* วันพืชมงคล แล้วแต่ทางสำนักพระราชวังกำหนดในแต่ละปี
* วันวิสาขบูชาในวันเพ็ญเดือน 6 (เดือน 7 ในปีที่มีอธิกมาส) ตามปฏิทินจันทรคติไทย

## ดูเพิ่ม
* จดหมายเหตุเดือนพฤษภาคม

## แหล่งข้อมูลอื่น


*05
3 พฤษภาคม

วันที่ **3 พฤษภาคม** เป็นวันที่ 123 ของปี (วันที่ 124 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 242 วันในปีนั้น

## เหตุการณ์
* พ.ศ. 2037 (ค.ศ. 1494) - คริสตอเฟอร์ โคลัมบัส สังเกตพบดินแดนจาเมกา
* พ.ศ. 2334 (ค.ศ. 1791) - รัฐธรรมนูญแห่งโปแลนด์กลายเป็นรัฐธรรมนูญฉบับแรกในยุโรปและฉบับที่สองของโลก
* พ.ศ. 2480 (ค.ศ. 1937) - มาร์กาเร็ต มิตเชลล์ ได้รับรางวัลพูลิตเซอร์ จากผลงานวรรณกรรมเรื่อง *[[วิมานลอย]] (Gone with the Wind)*
* พ.ศ. 2490 (ค.ศ. 1947) - รัฐธรรมนูญแห่งญี่ปุ่นฉบับใหม่มีผลใช้บังคับ

## วันเกิด
* พ.ศ. 1155 (ค.ศ. 612) - จักรพรรดิคอนสแตนตินที่ 3 แห่งจักรวรรดิไบแซนไทน์ (เสียชีวิต 20 เมษายน หรือ 24/26 พฤษภาคม พ.ศ. 1184)
* พ.ศ. 1958 (ค.ศ. 1415) - เซซิลี เนวิลล์ ดัชเชสแห่งยอร์ก (ถึงแก่กรรม 31 พฤษภาคม พ.ศ. 2038)
* พ.ศ. 2012 (ค.ศ. 1469) - นิกโกเลาะ มาเกียเวลลี (เสียชีวิต 21 มิถุนายน พ.ศ. 2570)
* พ.ศ. 2369 (ค.ศ. 1826) - พระเจ้าคาร์ลที่ 15 แห่งสวีเดน (สวรรคต 18 กันยายน พ.ศ. 2415)
* พ.ศ. 2427 (ค.ศ. 1884) - พระเจ้าบรมวงศ์เธอ กรมหมื่นสรรควิไสยนรบดี (สิ้นพระชนม์ 12 มกราคม พ.ศ. 2456)
* พ.ศ. 2446 (ค.ศ. 1903) - บิง ครอสบี นักร้อง นักแสดงชาวอเมริกัน (ถึงแก่กรรม 14 ตุลาคม พ.ศ. 2520)
* พ.ศ. 2476 (ค.ศ. 1933) - เจมส์ บราวน์ นักร้อง นักแสดง เอนเทอร์เทนเนอร์ ชาวอเมริกัน (ถึงแก่กรรม 25 ธันวาคม พ.ศ. 2549)
* พ.ศ. 2494 (ค.ศ. 1951) - คริสโตเฟอร์ ครอสส์ นักร้องชาวอเมริกัน
* พ.ศ. 2504 (ค.ศ. 1961) - สยาม สังวริบุตร ผู้กำกับการแสดงละครชาวไทย
* พ.ศ. 2511 (ค.ศ. 1968) - นันทนา บุญ-หลง อดีตนักร้อง นักพากย์และนักแสดงชาวไทย
* พ.ศ. 2513 (ค.ศ. 1970) - บ็อบบี แคนนาวาลี นักแสดงชาวอเมริกัน
* พ.ศ. 2527 (ค.ศ. 1984) - รุษยา เกิดฉาย นักแสดงหญิงชาวไทย
* พ.ศ. 2528 (ค.ศ. 1985) - เอเซเกียล ลาเบซี นักฟุตบอลชาวอาร์เจนตินา
* พ.ศ. 2529 (ค.ศ. 1986) - ปอม เกลม็องตีแย็ฟ นักแสดงและนางแบบชาวฝรั่งเศส
* พ.ศ. 2533 (ค.ศ. 1990) - เศรษฐพงศ์ เพียงพอ นักร้องนักแสดงชาวไทย
* พ.ศ. 2536 (ค.ศ. 1993) - กรรณิการ์ ธิปะโชติ นักกีฬาวอลเลย์บอลหญิงชาวไทย
* พ.ศ. 2539 (ค.ศ. 1996) - อเล็กซ์ อิโวบี นักฟุตบอลอาชีพชาวไนจีเรีย
* พ.ศ. 2542 (ค.ศ. 1999) - เฟิร์น กัญญารัตน์ นักร้อง
* พ.ศ. 2545 (ค.ศ. 2002) - กฤตภาส วิชัยดิษฐ นักฟุตบอลชาวไทย
* พ.ศ. 2546 (ค.ศ. 2003) - ฟลอเรียน เวิร์ตซ์ นักฟุตบอลอาชีพชาวเยอรมัน

## วันถึงแก่กรรม
* พ.ศ. 1695 (ค.ศ. 1152) - พระนางมาทิลดาแห่งบูลอญ สมเด็จพระราชินีแห่งอังกฤษ
* พ.ศ. 2549 (ค.ศ. 2006) - คิด สุวรรณศร ผู้กำกับภาพยนตร์
*พ.ศ. 2563 (ค.ศ. 2020) - ชนัตถ์ ปิยะอุย ผู้ก่อตั้งเครือโรงแรมดุสิตธานี (เกิด 15 พฤษภาคม พ.ศ. 2467)
*พ.ศ. 2564 (ค.ศ. 2021) - เลิศ อัศเวศน์ นักหนังสือพิมพ์ชาวไทย ผู้ร่วมก่อตั้งหนังสือพิมพ์ไทยรัฐ และสมาคมนักข่าวแห่งประเทษไทย (เกิด 30 มีนาคม พ.ศ. 2465)

## วันสำคัญและวันหยุดเทศกาล
* วันเสรีภาพสื่อมวลชนโลก (World Press Freedom Day)
* ญี่ปุ่นและโปแลนด์ - วันรัฐธรรมนูญ
* คริสตจักรโรมันคาทอลิก - วันฉลองนักบุญฟีลิปอัครทูตและนักบุญยากอบ บุตรอัลเฟอัส

## แหล่งข้อมูลอื่น
* BBC: On This Day
* NY Times: On This Day

พฤษภาคม 03
หมวดหมู่:พฤษภาคม
สมเด็จพระอริยวงษญาณ (นาค)

**สมเด็จพระอริยวงษญาณ สมเด็จพระสังฆราช (นาค)** เป็นสมเด็จพระสังฆราชพระองค์ที่ 6 แห่งกรุงรัตนโกสินทร์ สถิต ณ วัดราชบุรณราชวรวิหาร ในรัชสมัยพระบาทสมเด็จพระนั่งเกล้าเจ้าอยู่หัว เมื่อปี พ.ศ. 2386 ทรงดำรงตำแหน่งอยู่ 6 ปี สิ้นพระชนม์เมื่อปี พ.ศ. 2392 เมื่อพระชันษาได้ 86 ปี 

พระประวัติตอนต้นไม่พบรายละเอียด มีแต่เพียงว่าประสูติในรัชสมัยสมเด็จพระที่นั่งสุริยาศน์อมรินทร์แห่งกรุงศรีอยุธยา เมื่อปี พ.ศ. 2306 เป็นพระราชาคณะที่ **พระนิกรมุนี** ในรัชสมัยพระบาทสมเด็จพระพุทธยอดฟ้าจุฬาโลกมหาราช ได้เลื่อนเป็น **[[พระพรหมมุนี]]** เมื่อปี พ.ศ. 2359 ต่อมาเป็น พระธรรมอุดม และได้เลื่อนเป็น **[[สมเด็จพระวันรัต|สมเด็จพระพนรัตน]]** เมื่อปี พ.ศ. 2373 ในรัชสมัยพระบาทสมเด็จพระนั่งเกล้าเจ้าอยู่หัว 

เนื่องจากในระยะเวลาที่ขึ้นเป็นสมเด็จพระสังฆราช วัดมหาธาตุยุวราชรังสฤษฎิ์ราชวรมหาวิหารกำลังอยู่ระหว่างการปฏิสังขรณ์ พระองค์จึงสถิต ณ วัดราชบูรณะตลอดมาจนสิ้นพระชนม์ ทำให้ธรรมเนียมการแห่สมเด็จพระสังฆราชมาสถิต ณ วัดมหาธาตุ เป็นอันเลิกไปตั้งแต่นั้นมา และสมเด็จพระสังฆราชเคยสถิตอยู่ ณ พระอารามใด เมื่อครั้งก่อน เป็นสมเด็จพระสังฆราช ก็ยังคงสถิตอยู่ ณ พระอารามนับสืบต่อไป เป็นแบบธรรมเนียมมาจนถึงปัจจุบัน  

ได้มีการส่งสมณทูตไปลังกาเป็นครั้งที่ 2 เมื่อปี พ.ศ. 2387 โดยทางเรือและเดินทางกลับในปีเดียวกัน พร้อมกับ ได้ยืมหนังสือพระไตรปิฎกมาอีก 30 คัมภีร์ พร้อมทั้งมีภิกษุสามเณร และคฤหัสถ์ชาวลังกา ติดตามมาด้วยกว่า 40 คน การที่มีพระสงฆ์ชาวลังกาเดินทางเข้ามาสยามบ่อยครั้ง จึงได้โปรดเกล้าฯ ให้พระบาทสมเด็จพระจอมเกล้าฯ ขณะผนวชและเป็นเจ้าอาวาสวัดบวรนิเวศราชวรวิหาร รับภาระต้อนรับดูแลพระสงฆ์ชาวลังกา ดังนั้น วัดบวรนิเวศจึงมีหมู่กุฎีไว้รับรองพระสงฆ์ลังกาโดยเฉพาะ เรียกว่า คณะลังกา

## อ้างอิง
* หอมรดกไทย 

นาค
หมวดหมู่:ภิกษุในสังกัดคณะสงฆ์มหานิกาย
หมวดหมู่:สมเด็จพระอริยวงษญาณ
อริยวงษญาณ (นาค)
เครื่องเอนิกมา

thumb|280px|เครื่องเอนิกมา "โมเดล 1" ซึ่งเป็นรุ่นทางทหาร
thumb|280px|เอกสารข้อความเข้ารหัสลับโดยเครื่องเอนิกมา
**เอนิกมา** () เป็นเครื่องเข้ารหัสซึ่งถูกพัฒนาขึ้นในช่วงต้นถึงกลางศตวรรษที่ 20 ใช้ในการป้องกันความลับในการสื่อสาร ทั้งในทางการทูต, การทหาร, การพาณิชย์ เครื่องเข้ารหัสนี้ถูกใช้งานอย่างแพร่หลายที่สุดในวงการทหารและรัฐบาลของนาซีเยอรมนีในช่วงสงครามโลกครั้งที่สอง

วิศวกรชาวเยอรมัน อาร์ทัวร์ เชอร์บิอุส เกิดแนวคิดในการสร้างเครื่องมือเข้ารหัสลับปีค.ศ. 1918 ซึ่งเป็นช่วงสิ้นสุดสงครามโลกครั้งที่หนึ่ง ในที่สุดเขาก็ประดิษฐ์และเปิดตัวเครื่องนี้ในปีค.ศ. 1923 ภายใต้ชื่อ Enigma ในช่วงแรกถูกใช้งานในการสื่อสารทางพาณิชย์ และต่อมาก็ถูกนำไปใช้ในกองทัพและระบบรัฐบาลของหลายประเทศ ที่โดดเด่นที่สุดคือในนาซีเยอรมนี ทั้งก่อนและระหว่างสงครามโลกครั้งที่สอง

เครื่องเอนิกมามีอยู่ด้วยกันหลายรุ่น แต่รุ่นสำหรับแวร์มัคท์เป็นที่โด่งดังที่สุด เครื่องเอนิกมาของเยอรมันมีจุดเด่นตรงที่การเข้ารหัสและถอดรหัสที่มีการสลับซับซ้อนทำให้ยากต่อการแกะรหัสมาก ความน่าจะเป็นที่จะเดาออกได้มีเพียงหนึ่งใน 158.962 ล้านล้านล้านรูปแบบ (เทียบเท่า 67 บิต) จนทำให้กองทัพเยอรมันเชื่อไม่มีโอกาสเลยที่ศัตรูจะถอดรหัสได้ อย่างไรก็ตาม ประเทศอังกฤษและฝ่ายสัมพันธมิตรได้พยายามหาทางถอดรหัสเครื่องเอนิกมาได้ จนกระทั่งแอลัน ทัวริง นักคณิตศาสตร์ชาวอังกฤษสามารถถอดรหัสเครื่องอินิกมาได้สำเร็จ ทำให้ประเทศอังกฤษและฝ่ายสัมพันธมิตรสามารถเอาชนะเยอรมนีได้ในสงครามโลกครั้งที่สอง

## อ้างอิง

หมวดหมู่:วิทยาการเข้ารหัสลับ
กลุ่มดาวคนครึ่งม้า

**กลุ่มดาวคนครึ่งม้า** เป็นกลุ่มดาวในซีกฟ้าใต้ หนึ่งในกลุ่มดาว 48 กลุ่มที่อยู่ในรายการของทอเลมี และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล กลุ่มดาวนี้เป็นกลุ่มดาวที่ขนาดใหญ่ที่สุดกลุ่มหนึ่งในท้องฟ้า มีดาวสว่างติด 1 ใน 20 อันดับถึง 2 ดวง คือ แอลฟาคนครึ่งม้า (ริเจล เค้นท์) และบีตาคนครึ่งม้า (ฮาดดาร์)

## ดูเพิ่ม
* กระจุกดาวทรงกลมโอเมกาคนครึ่งม้า

กลุ่มดาวคนครึ่งม้า
คนครึ่งม้า
กลุ่มดาวซีตัส

**กลุ่มดาวซีตัส** หรือ **กลุ่มดาววาฬ** เป็นกลุ่มดาวในซีกฟ้าใต้ หนึ่งในกลุ่มดาว 48 กลุ่มที่อยู่ในรายการของทอเลมี และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล ในเทพปกรณัมกรีก กลุ่มดาวนี้แทนวาฬหรือสัตว์ทะเลร้าย อยู่ในบริเวณที่เรียกกันว่าทะเลท้องฟ้า ซึ่งได้ชื่อมาจากการที่กลุ่มดาวหลายกลุ่มในบริเวณนี้มีชื่อเกี่ยวข้องกับน้ำ เช่น กลุ่มดาวคนแบกหม้อน้ำ กลุ่มดาวปลา และกลุ่มดาวแม่น้ำ

## ดูเพิ่ม
* WHL0137-LS (ดาวเอเรนเดล)  ดาวฤกษ์ที่ไกลที่สุดเท่าที่เคยพบจนถึงปัจจุบัน ตั้งอยู่ในกลุ่มดาวซีตัส

กลุ่มดาววาฬ
หมวดหมู่:กลุ่มดาว
กลุ่มดาวนกกา

**กลุ่มดาวนกกา** เป็นกลุ่มดาวขนาดเล็กในซีกฟ้าใต้ หนึ่งในกลุ่มดาว 48 กลุ่มที่อยู่ในรายการของทอเลมี และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล ในเทพปกรณัมกรีก กลุ่มดาวนี้มีดาวฤกษ์ที่สว่างมองเห็นได้ด้วยเปล่าเพียง 11 ดวง (สว่างกว่าโชติมาตร 5.5)

หมวดหมู่:กลุ่มดาว
หมวดหมู่:กลุ่มดาวนกกา
กลุ่มดาวซีฟิอัส

**กลุ่มดาวซีฟิอัส** เป็นกลุ่มดาวในซีกฟ้าเหนือ หนึ่งในกลุ่มดาว 48 กลุ่มที่อยู่ในรายการของทอเลมี และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล กลุ่มดาวนี้แทนราชาซีฟิอัสในเทพปกรณัมกรีก

กลุ่มดาวซีฟิอัส มองเห็นได้ดีที่สุดในเวลา 21.00 น.ของเดือนพฤศจิกายน

## เทพปกรณัมกรีก
thumb|left|แผนที่ดาว แสดงรายละเอียด บริเวณกลุ่มดาวซีฟิอัสตามเทพปกรณัมกรีก ซีฟิอัสเป็นกษัตริย์แห่งอาณาจักรเอธิโอเปีย เมื่อเอธิโอเปียถูกคุกคามโดย ปิศาจทะเลนามซีตัส (Sea Monster,Cetus) เทพพยากรณ์แห่งแอมมอน (Oracle of Ammon) แนะนำให้ซีฟิอัสนำธิดา คือ เจ้าหญิงแอนดรอเมดาไปมอบให้แก่ซีตัส

เจ้าหญิงแอนดรอเมดา จึงถูกล่ามโซ่ไว้ริมทะเล เพื่อรอเป็นอาหารของซีตัส ซึ่งต่อมา เธอก็ได้รับความช่วยเหลือจากเพอร์ซิอัส (Perseus)

## เดลตาเซฟีไอ/ดาวแปรแสงเซฟีอิด
เดลตาเซฟีไอ (Delta Cephei / δ Cep / δ Cephei) เป็นดาวดวงหนึ่งซึ่งน่าสนใจ ในกลุ่มดาวซีฟิอัส โดยในปีค.ศ. 1784 จอห์น กูดริคค์ (John Goodricke) ค้นพบว่ามันเป็นดาวแปรแสง คือความสว่าง จะไม่คงที่แปรเปลี่ยนไปเรื่อยๆ

และเดลตาเซฟีไอนี้ก็เป็น หนึ่งในดาวแปรแสงเพียงไม่กี่ดวง ที่คุณสามารถสังเกตเห็น การเปลี่ยนแปลงความสว่างของมันได้ด้วยตาเปล่า โดยจะมีความสว่างเปลี่ยนจากแมกนิจูด 3.6 ถึง 4.3 ในช่วงคาบเวลา 5.36634 วัน

ดาวเดลตาเซฟีไอไม่เพียงแต่เป็นดาวแปรแสง แต่ยังเป็น ดาวแปรแสงที่มีลักษณะพิเศษ คือจะมีการ กะพริบในคาบเวลาที่คงที่ และเมื่อมีการศึกษาดาวแปรแสงประเภทนี้ มากขึ้นเรื่อยๆ ได้พบดาว ที่มีลักษณะคล้ายกัน อีกเป็นจำนวนมาก ก็พบว่า คาบเวลาที่ใช้ในการกะพริบ (จากจางสุดไปสว่างสุด) สัมพันธ์กับความส่องสว่างสัมบูรณ์ ของดาวแต่ละดวง ซึ่งความสัมพันธ์นี้ ค้นพบในปีค.ศ. 1908 โดย เฮนริเอตา ลีวิตต์ (Henrietta Swan Leavitt) ต่อมาจึงเรียกดาวแปรแสงประเภทนี้ว่า ดาวแปรแสงเซฟีอิด (Cepheid variable or Cepheid) ตามชื่อของดาวเดลตาเซฟีไอ (โดยมีดาวเดลตาเซฟีไอเป็นดาวต้นแบบ)

และจากการค้นพบของเฮนริเอตา ลีวิตต์ (สตรีหูนวก แต่ความสามารถทางด้านคณิตศาสตร์ของเธอ เป็นประโยชน์ต่อวงการดาราศาสตร์มาก โดยเฉพาะในยุคสมัยที่ไม่มีคอมพิวเตอร์) นี้เอง ทำให้ดาวแปรแสงเซฟีอิด กลายเป็นเครื่องมือสำคัญอย่างหนึ่ง ในทางดาราศาสตร์ ใช้ในการวัดระยะทางในเอกภพ โดยหากเราพบดาวแปรแสงเซฟีอิดที่ใด ลองจับเวลาที่ใช้ในการกะพริบ แล้วเราก็จะทราบจากการคำนวณ ได้ว่า ดาวดวงนั้นควรมีความส่องสว่างสัมบูรณ์จริง ๆเท่าไร เมื่อนำมาเปรียบเทียบกับ ค่าความสว่างที่เราสังเกตได้ ก็จะคำนวณกลับไปได้ว่า ดาวแปรแสงเซฟีอิดดวงนั้นอยู่ห่างจากเราไปเท่าไรthumb|200px|left|Fireworks Galaxy (NGC 6946)
## วัตถุในอวกาศห้วงลึกอื่นๆ ที่น่าสนใจบริเวณกลุ่มดาวซีฟิอัส
* Fireworks Galaxy (NGC 6946) ค้นพบเมื่อปี ค.ศ. 1798 โดยวิลเลียม เฮอร์เชล เป็นดาราจักรชนิดก้นหอย (Spiral Galaxy) อยู่ระหว่างกลุ่มดาวซีฟิอัสกับกลุ่มดาวหงส์ (Cygnus) อยู่ห่างไป 10 ล้านปีแสง ซึ่งในเวลาต่อมา ก็ได้มีการพบซูเปอร์โนวา จำนวนมากถึง 8 แห่งใน Fireworks Galaxy นี้
* NGC 188 เป็นกระจุกดาวเปิดที่อยู่ใกล้ดาวเหนือ

หมวดหมู่:กลุ่มดาว
กลุ่มดาวซีฟิอัส
กลุ่มดาวโลมา

**กลุ่มดาวโลมา** เป็นกลุ่มดาวขนาดเล็กในซีกฟ้าเหนือ ใกล้กับเส้นศูนย์สูตรฟ้า หนึ่งในกลุ่มดาว 48 กลุ่มที่อยู่ในรายการของทอเลมี และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล

หมวดหมู่:กลุ่มดาว
หมวดหมู่:กลุ่มดาวโลมา
กลุ่มดาวม้าแกลบ

**กลุ่มดาวม้าแกลบ** เป็นกลุ่มดาวที่มีขนาดเล็กที่สุดเป็นอันดับที่ 2 ในท้องฟ้า รองจากกลุ่มดาวกางเขนใต้ แม้จะมีขนาดเล็ก แต่ก็เป็นหนึ่งในกลุ่มดาว 48 กลุ่มที่อยู่ในรายการของทอเลมี

หมวดหมู่:กลุ่มดาว
หมวดหมู่:กลุ่มดาวม้าแกลบ
ชองระอา

**ชองระอา** เป็นชื่อของพรรณไม้ อาจหมายถึง
* ไม้เถาชนิด *[[Strychnos thorelii]]* Pierre ในวงศ์ Strychnaceae ดอกสีขาวนวล ผลกลม ใช้ทำยาได้
* ไม้เถาชนิด *[[Securidaca inappendiculata]]* Hassk. ในวงศ์ Polygalaceae ดอกสีเหลือง ผลมีปีก
* เสลดพังพอน *Barleria lupulina*
กลุ่มดาวแม่น้ำ

**กลุ่มดาวแม่น้ำ** () เป็นกลุ่มดาวที่มีขนาดใหญ่ที่สุดเป็นลำดับที่ 6 ในกลุ่มดาว 88 กลุ่มที่รับรองโดยสหพันธ์ดาราศาสตร์สากล และเป็นหนึ่งในกลุ่มดาว 48 กลุ่มที่อยู่ในรายการของทอเลมี

กลุ่มดาวแม่น้ำมีดาวฤกษ์สว่างดวงหนึ่งที่ปลายสุดทางทิศใต้ ชื่อว่า ดาวอะเคอร์นาร์ (α Eri) จัดเป็นดาวที่มีความแป้นมากที่สุดดวงหนึ่ง การวัดรูปร่างด้วยเครื่องมือทางดาราศาสตร์พบว่าความยาวตามแนวเส้นศูนย์สูตรของดาว ยาวกว่าความยาวตามแนวขั้วราว 50% ซึงเป็นผลจากการที่ดาวอะเคอร์นาร์หมุนรอบตัวเองเร็วมาก

หมวดหมู่:กลุ่มดาว
หมวดหมู่:กลุ่มดาวแม่น้ำ
กลุ่มดาวเฮอร์คิวลีส

**กลุ่มดาวเฮอร์คิวลีส** เป็นกลุ่มดาวที่มีขนาดใหญ่ที่สุดเป็นอันดับที่ 5 ในกลุ่มดาว 88 กลุ่มที่รับรองโดยสหพันธ์ดาราศาสตร์สากล และเป็นหนึ่งในกลุ่มดาว 48 กลุ่มที่อยู่ในรายการของทอเลมี ชื่อของกลุ่มดาวมาจากชื่อของเฮอร์คิวลีสในเทพปกรณัมโรมัน

ดาวที่สว่างที่สุดของกลุ่มดาวนี้คือดาว"บีตาเฮอร์คิวลิส"หรือ"คอร์โนเฟอรอส(Kornephoros)" ซึ่งดาวดวงนี้ยังเป็นดาวที่เทพที่สุดบนท้องฟ้าอีกด้วย

หมวดหมู่:กลุ่มดาว
หมวดหมู่:กลุ่มดาวเฮอร์คิวลีส
รหัส

ในการสื่อสาร และการประมวลผลสารสนเทศ **รหัส** คือ กฎในการแปลงสารสนเทศหนึ่งๆ (เช่น ตัวอักษร, คำ, หรือวลี) ให้อยู่ในรูปแบบหรือลักษณะที่ไม่จำเป็นต้องเหมือนเดิม 

**การเข้ารหัส** (encoding) คือกระบวนการที่ผู้ให้ข้อมูลทำการแปลงสารสนเทศให้กลายเป็นข้อมูล ที่จะถูกส่งไปยังผู้รับ เช่น ระบบประมวลผลข้อมูล 

**การถอดรหัส** (decoding) คือกระบวนการย้อนกลับในการแปลงข้อมูลที่ได้รับมา ให้เป็นสารสนเทศที่ผู้รับสามารถเข้าใจได้ 

ในบางสถานที่หรือสถานการณ์ การใช้ภาษาพูดหรือภาษาเขียนธรรมดานั้น ไม่สามารถเป็นสื่อกลางในการสื่อสารได้  ซึ่งทำให้การเข้ารหัสมีความจำเป็น  ยกตัวอย่างเช่น การสื่อสารทางสายหลายครั้งได้เปลี่ยนคำที่พูดกัน ให้เป็นคำที่สั้นลง ทำให้ข้อมูลเดียวกันสามารถส่งได้โดยใช้จำนวนอักขระที่น้อยลง รวดเร็วขึ้น และประหยัดขึ้น  อีกตัวอย่างเช่นการใช้รูปแบบของธงที่ปักอยู่ในประภาคารสูงเพื่อทำให้คนที่อยู่ในสถานที่ห่างไกล สามารถเข้าใจความหมายและตีความได้

ในวิทยาการเข้ารหัสลับ รหัสถูกนำมาใช้ในการสื่อสารที่ต้องการรักษาความลับ อย่างไรก็ตามในปัจจุบันรหัสลับได้ถูกนำมาใช้แทน ดู รหัส (วิทยาการเข้ารหัสลับ)

หมวดหมู่:การประมวลผลสัญญาณ
หมวดหมู่:การเข้ารหัส
กลุ่มดาวยีราฟ

**กลุ่มดาวยีราฟ** เป็นกลุ่มดาวขนาดใหญ่ในซีกฟ้าเหนือ แต่ไม่เด่นชัดเพราะดาวฤกษ์สมาชิกมีความสว่างน้อย ปรากฏครั้งแรกในบันทึกของจาคอบ บาร์ตช์ เมื่อ ค.ศ. 1624 แต่อาจกำเนิดขึ้นก่อนหน้านั้นโดย เพทรัส แพลนเซียส

หมวดหมู่:กลุ่มดาว
หมวดหมู่:กลุ่มดาวยีราฟ
กลุ่มดาววงเวียน

**กลุ่มดาววงเวียน** เป็นกลุ่มดาวขนาดเล็กกลุ่มหนึ่งในซีกฟ้าใต้

วงเวียน
หมวดหมู่:กลุ่มดาววงเวียน
กลุ่มดาวกิ้งก่าคะมีเลียน

**กลุ่มดาวกิ้งก่าคะมีเลียน** เป็นกลุ่มดาวขนาดเล็กในซีกฟ้าใต้ ที่ถูกรวมไว้ในแผนที่ดาว *ยูรานอเมเทรีย (Uranometria)* ของโยฮันน์ บาเยอร์ แต่อาจกำเนิดขึ้นก่อนหน้านั้น

กิ้งก่าคะมีเลียน
หมวดหมู่:กลุ่มดาวกิ้งก่าคะมีเลียน
กลุ่มดาวผมเบเรนิซ

**กลุ่มดาวผมเบเรนิซ** เป็นกลุ่มดาวที่เคยเป็นเพียงดาวเรียงเด่นมาก่อน อยู่ใกล้กลุ่มดาวสิงโต ในอดีตจึงเคยยอมรับกันว่าเป็นส่วนหางของสิงโต

หมวดหมู่:กลุ่มดาว
หมวดหมู่:กลุ่มดาวผมเบเรนิซ
เอกธำมรงค์

**แหวนเอกธำมรงค์** () หรือชื่ออื่น ๆ ว่า **แหวนเอก** **แหวนประมุข** **แหวนแห่งอำนาจ** () และ **ยมทูตแห่ง[[อิซิลดูร์]]** () เป็นแหวนวิเศษในจินตนาการซึ่งเป็นองค์ประกอบในพล็อตหลักจากนิยายไตรภาคเรื่อง *[[เดอะลอร์ดออฟเดอะริงส์]]* (1954–55) ของ เจ. อาร์. อาร์. โทลคีน แหวนนี้ปรากฏตัวครั้งแรกในเรื่องก่อนหน้าชื่อ *[[เดอะฮอบบิท]]* (1937) ในฐานะแหวนวิเศษที่ทำให้ผู้สวมล่องหนได้ โทลคีนเปลี่ยนมันให้กลายเป็นแหวนแห่งอำนาจที่มุ่งร้าย และเขียนส่วนของ *เดอะฮอบบิท* ใหม่เพื่อให้เข้ากับการเล่าเรื่องที่ขยายออกไป *เดอะลอร์ดออฟเดอะริงส์* บรรยายถึงภารกิจของ ฮอบบิท โฟรโด แบ๊กกิ้นส์ เพื่อทำลายแหวนวงนี้

ผู้สร้างแหวนนี้คือ เซารอน ผู้เป็นจอมมาร สร้างขึ้นในยุคที่สอง โดยใส่พลังของตัวเองลงไปด้วย แหวนจะคอยทดสอบจิตใจทุกคนที่มันเห็น ผู้ที่ชนะใจตัวเองไม่ได้แหวนจะนำไปสู่ความตาย และทำให้คนดีอ่อนแอ แต่หากเป็นกลางจะเปลี่ยนเป็นปีศาจชั่วคราวแล้วกลับเป็นปกติก็จะมีอำนาจต้านแหวนได้ เนื่องจากเป็นแหวนที่มีอำนาจมากที่สุดในแหวนแห่งอำนาจ หลังจากสงครามที่เซารอนพ่ายแพ้ครั้งแรก แหวนตกไปอยู่ในมือของอิซิลดูร์, กอลลัม, บิลโบ แบ๊กกิ้นส์ ก่อนที่โฟรโด แบ๊กกิ้นส์ ผู้ถือแหวนคนสุดท้ายจะนำแหวนไปทำลายที่ภูเขามรณะ (แต่แท้จริง ๆ แล้วแซมไวส์ แกมจีเป็นผู้ถือแหวนคนสุดท้ายแต่อยู่ในระยะสั้นที่สุด เพราะหลังจากที่เข้าใจผิดว่าโฟรโดถูกแมงมุมยักษ์ชีล็อบฆ่าตาย แซมได้เอาแหวนเอกไปเพื่อไม่ให้ตกอยู่ในเงื้อมมือของเซารอน ต่อมาเมื่อช่วยโฟรโดแล้วก็เอาแหวนเอกมาคืนให้แก่โฟรโดตามเดิม)

## จารึกบนแหวน

แหวนเอกธำมรงค์มีลักษณะเป็นแหวนทองเกลี้ยง มีอักขระเทงกวาร์ของพวกเอลฟ์จารึกไว้ในภาษาแบล็กสปีชหรือภาษาทมิฬแห่งมอร์ดอร์ อ่านได้ดังนี้

คำจารึกนี้เป็นส่วนหนึ่งของบทกลอนโบราณของพวกเอลฟ์ ซึ่งมีเนื้อความเต็มคือ

:*แหวนสามวงแด่กษัตริย์พรายใต้แผ่นฟ้า*
:*เจ็ดวงแด่เจ้าชาวแคระในท้องพระโรงศิลา*
:*เก้าวงนั้นหนาแด่มนุษย์ผู้ไร้นิรันดร์*
:*วงเดียวแด่เจ้าแห่งอสูรผู้ครองบัลลังก์ดำ*
:*ในแดนมรณะแห่งมอร์ดอร์*
:*วงเดียวเพื่อครองพิภพ วงเดียวเพื่อค้นพบจบหล้า*
:*วงเดียวเพื่อสาปสิ้นทุกวิญญาณ์ พันธนาไว้ในความมืดมน*
:*ในแดนมรณะแห่งมอร์ดอร์*

## อ้างอิง

หมวดหมู่:อัญมณีในตำนานของโทลคีน
ภัยพิบัติสนามกีฬาเฮย์เซล

**ภัยพิบัติสนามกีฬาเฮย์เซล** เป็นเหตุการณ์ที่ผู้ชมฟุตบอลเสียชีวิต ในนัดชิงชนะเลิศฟุตบอลยูฟ่าแชมเปียนส์ลีก ระหว่างทีมลิเวอร์พูลกับทีมยูเวนตุส ในวันที่ 29 พฤษภาคม ค.ศ. 1985 ที่สนามกีฬาเฮย์เซล กรุงบรัซเซลส์ ประเทศเบลเยียม แฟนฟุตบอลทั้งสองฝ่ายทะเลาะกันส่งผลให้อัฒจันทร์พังลงมา มีผู้เสียชีวิต 39 คน เป็นชาวอิตาลีแฟนบอลยูเวนตุส 32 คน, เบลเยียม 4 คน, ฝรั่งเศส 2 คน, และไอร์แลนด์ 1 คน ชาวอิตาลีและแฟนบอล ยูเวนตุสเสียชีวิตและบาดเจ็บ 600 คน ในการเผชิญหน้ากัน

จากเหตุการณ์ดังกล่าวทำให้ลิเวอร์พูลถูกสั่งห้ามเข้าแข่งขันฟุตบอลยุโรปทุกรายการเป็นเวลา 6 ปี เช่นเดียวกับทุกสโมสรในอังกฤษก็ถูกสั่งห้ามเข้าแข่งขันฟุตบอลยุโรปทุกรายการเป็นเวลา 5 ปี 

## อ้างอิง

ศโศกนาฏกรรมเฮย์เซล
หมวดหมู่:ภัยพิบัติในสนามกีฬา
หมวดหมู่:สโมสรฟุตบอลลิเวอร์พูล
หมวดหมู่:สโมสรฟุตบอลยูเวนตุส
หมวดหมู่:ภัยพิบัติในประเทศเบลเยียม
หมวดหมู่:บรัสเซลส์
กลุ่มดาวนกเขา

**กลุ่มดาวนกเขา** เป็นกลุ่มดาวขนาดเล็ก อยู่ทางใต้ของกลุ่มดาวหมาใหญ่ และกลุ่มดาวกระต่ายป่า เดิมเคยเป็นส่วนหนึ่งของของกลุ่มดาวหมาใหญ่ แต่ถูกแยกออกมาโดยออกัสติน โรเยอร์ เมื่อ พ.ศ. 2222 (ค.ศ. 1679)

หมวดหมู่:กลุ่มดาว
หมวดหมู่:กลุ่มดาวนกเขา
กลุ่มดาวปลากระโทงแทง

**กลุ่มดาวปลากระโทงแทง** เป็นกลุ่มดาวในซีกฟ้าใต้ ปรากฏในแผนที่ดาว *อูราโนเมเทรีย (Uranometria)* ของโยฮัน ไบเออร์ เมื่อปี ค.ศ. 1603 แต่อาจเป็นที่รู้จักกันมาก่อนหน้านั้น วัตถุท้องฟ้าเด่นในกลุ่มดาวนี้ คือ เมฆมาเจลลันใหญ่ ที่กินพื้นที่เลยไปถึงกลุ่มดาวภูเขา

หมวดหมู่:กลุ่มดาว
หมวดหมู่:กลุ่มดาวปลากระโทงแทง
กลุ่มดาวกระดูกงูเรือ

**กลุ่มดาวกระดูกงูเรือ** เป็นกลุ่มดาวในซีกฟ้าใต้ที่อดีตเคยเป็นส่วนหนึ่งของกลุ่มดาวเรืออาร์โก วัตถุท้องฟ้าเด่น คือ ดาวคาโนปัส ดาวฤกษ์ที่สว่างที่สุดเป็นอันดับที่ 2 ในท้องฟ้ายามค่ำคืน และดาวอีตากระดูกงูเรือ ดาวที่มีมวลสูง อยู่ ณ ใจกลางเนบิวลากระดูกงูเรือ (เอ็นจีซี 3372)

หมวดหมู่:กลุ่มดาว
หมวดหมู่:กลุ่มดาวกระดูกงูเรือ
หมวดหมู่:กลุ่มดาวเรืออาร์โก
วิลเลียม เฮอร์เชล

**วิลเลียม เฮอร์เชล** ( ; พ.ศ. 2281 - 2365) เป็นนักดาราศาสตร์ชาวเยอรมัน และต่อมาเขาได้ใช้สัญชาติอังกฤษ เขาเป็นผู้ค้นพบดาวยูเรนัสโดยบังเอิญใน ค.ศ.1782

ขณะเขากำลังส่องกล้องโทรทรรศน์ศึกษาดาวฤกษ์ ดาวยูเรนัสเป็นดาวเคราะห์ที่มองไม่เห็นด้วยตาเปล่าดวงแรกที่ถูกค้นพบ เฮอร์เชลเป็นนักดนตรีอาชีพที่อพยพจากเมืองฮันโนเฟอร์ (ปัจจุบันเป็นส่วนหนึ่งของเยอรมนี) มาตั้งหลักแหล่งอยู่ในอังกฤษ งานอดิเรกของเขาคือ การสร้างกล้องโทรทรรศน์ และมีความชำนาญมากในการศึกษาสังเกตดวงดาว การค้นพบดาวยูเรนัสทำให้เฮอร์เชลมีชื่อเสียงโด่งดังทั่วโลก น้องสาวของเขา คือ แคโรลีน เฮอร์เชล (พ.ศ. 2293 - 2391) ทำงานร่วมกับเขา และได้ค้นพบดาวหางหลายดวง

## บิดามารดา และญาติพี่น้อง
บิดาของเขาคือ ไอแซก เฮอร์เชล (Isaac Herschel) ซึ่งมีเชื้อสายยิว ดังนั้นวิลเลียมจึงมีเชื้อสายยิวมาจากพ่อ โดยไอแซกเป็นคนเป่าโอโบในวงดุริยางค์ทหาร ในขณะที่มารดาเป็นคริสเตียนทำให้เขาเป็นคริสเตียน ในบรรดาญาติพี่น้องทั้งสิบคน มีพี่น้องสี่คนต้องจากไปตั้งแต่ยังเด็ก ส่วนเซอร์จอห์น เฮอร์เชล บุตรชายของเขาได้เป็นผู้ค้นพบสารในการล้างฟิล์มถ่ายรูป

## ผลงานการค้นพบ
วิลเลียมค้นพบดาวยูเรนัสในวันที่ 13 มีนาคม พ.ศ. 2324 พบดวงจันทร์โอบีรอนและไททาเนียของดาวยูเรนัส ดวงจันทร์เอนเซลาดัสและมิมัสของดาวเสาร์ และพบเนบิวลาชื่อเอสกีโมด้วย

## อ้างอิง
* "William Herschel"by Michael Hoskin. New dictionary of Scientific Biography Scribners, 2008. v. 3, pp. 289-291.
* วิลเลียม เฮอร์เชล - เจ็ดผู้บุกเบิกห้วงอวกาศ  มหาวิทยาลัยราชมงคล

หมวดหมู่:บุคคลที่เกิดในปี พ.ศ. 2281
หมวดหมู่:นักดาราศาสตร์ชาวเยอรมัน
หมวดหมู่:นักดาราศาสตร์ชาวอังกฤษ
หมวดหมู่:การสำรวจอวกาศ
หมวดหมู่:ดาวยูเรนัส
หมวดหมู่:เซอร์
หมวดหมู่:บุคคลจากฮันโนเฟอร์
หมวดหมู่:ชาวอังกฤษเชื้อสายยิว
หมวดหมู่:ชาวอังกฤษเชื้อสายเยอรมัน
กลุ่มดาวเตาหลอม

**กลุ่มดาวเตาหลอม** เป็นกลุ่มดาวในซีกฟ้าใต้ ตั้งชื่อโดยนิโกลา-ลุย เดอ ลากาย ในกลางคริสต์ศตวรรษที่ 18 เดิมมีชื่อภาษาละตินว่า *Fornax Chemica* (*เตาหลอม[[เคมี]]*)

หมวดหมู่:กลุ่มดาว
หมวดหมู่:กลุ่มดาวเตาหลอม
เปอร์ซิวัล โลเวลล์

thumb|เปอร์ซิวัล โลเวลล์ กำลังสังเกตการณ์ดาวอังคารที่หอดูดาวของเขาเอง
thumb|เปอร์ซิวัล โลเวลล์

**เปอร์ซิวัล โลเวลล์** (; ค.ศ. 1855 - 1916) นักธุรกิจผู้มั่งคั่ง ได้หลงเสน่ห์ของดาวอังคาร เขาจึงสร้างหอดูดาวของตนเองที่เมืองแฟล็กสตาฟฟ์ รัฐแอริโซนา สหรัฐอเมริกา เพื่อศึกษาดาวอังคารโดยเฉพาะ โลเวลล์เชื่อว่า เขาเห็นระบบของเส้นที่ลากโยงไปมาจำนวนมากบนผิวของดาวอังคาร และคิดว่าเป็นคลองขนาดใหญ่ที่สร้างขึ้นมาสำหรับส่งน้ำ โดยชาวดาวอังคารผู้มีความรู้ความสามารถ คนทั่วไปเห็นด้วยกับความคิดของโลเวลล์ เป็นเวลานับแรมปีที่ผู้คนคิดว่าบนดาวอังคารอาจมีคนอยู่ ใน ค.ศ. 1897 เอช.จี. เวลส์ ได้เขียนนวนิยายเรื่อง วอร์ออฟเดอะเวิลด์ส (War of the Worlds) โดยมีเค้าโครงเรื่องตามความเชื่อของโลเวลล์ ทุกวันนี้เรารู้ว่าเส้นสายต่าง ๆ ที่โลเวลล์เห็นบนดาวอังคารนั้นไม่มีอยู่จริง

หมวดหมู่:บุคคลที่เกิดในปี พ.ศ. 2398
หมวดหมู่:นักดาราศาสตร์ชาวอเมริกัน
หมวดหมู่:การสำรวจอวกาศ
หมวดหมู่:บุคคลจากรัฐแอริโซนา
หมวดหมู่:บุคคลจากรัฐแมสซาชูเซตส์
กลุ่มดาวหมาล่าเนื้อ

**กลุ่มดาวหมาล่าเนื้อ** เป็นกลุ่มดาวขนาดเล็กในซีกฟ้าเหนือ ตั้งชื่อโดยโจแฮนเนส เฮเวลีอุส ในคริสต์ศตวรรษที่ 17 เป็นสัญลักษณ์แทน *คาร่า* และ *แอสเทอเรียน* หมาล่าสัตว์ของกลุ่มดาวคนเลี้ยงสัตว์
right|thumb|200px

หมวดหมู่:กลุ่มดาว
หมวดหมู่:กลุ่มดาวหมาล่าเนื้อ
แถบไคเปอร์

thumb|upright=1.3|ภาพกราฟิกแสดงแถบไคเปอร์ และเมฆออร์ต 
thumb|250px|ภาพแสดงวัตถุพ้นดาวเนปจูนขนาดใหญ่ ที่เป็นที่รู้จักแล้วในปัจจุบัน 
thumb|250px|ยานนิวฮอไรซันส์ ที่ใช้ในการสำรวจแถบไคเปอร์ และดาวพลูโต

**แถบไคเปอร์** () หมายถึง บริเวณที่อยู่เลยวงโคจรของดาวเนปจูนออกไป ที่ด้านนอกระบบสุริยะรอบนอก มีบริเวณกว้าง 3,500 ล้านไมล์  มีก้อนวัตถุแข็ง เป็นน้ำแข็งขนาดเล็กจำนวนมากโคจรรอบดวงอาทิตย์ ลักษณะคล้ายกับแถบดาวเคราะห์น้อย ที่อยู่ระหว่างวงโคจรของดาวอังคารกับดาวพฤหัสบดี วัตถุที่อยู่ในแถบไคเปอร์ มีชื่อเรียกว่า วัตถุแถบไคเปอร์ (Kuiper Belt Object - KBO) หรืออีกชื่อหนึ่งว่า วัตถุพ้นดาวเนปจูน (Trans-Neptunian Object - TNO) ซึ่งมีองค์ประกอบส่วนใหญ่เป็นน้ำแข็ง เชื่อกันว่าก้อนน้ำแข็งเหล่านี้ เป็นแหล่งกำเนิดของ"ดาวหางคาบสั้น" โดยชื่อแถบไคเปอร์นี้ ได้ตั้งเพื่อเป็นเกียรติแก่ เจอราร์ด ไคเปอร์ ผู้ค้นพบ 

เดิมทีวัตถุที่มีขนาดใหญ่ที่สุดที่ถูกค้นพบในแถบไคเปอร์ คือ ดาวพลูโต ซึ่งถูกค้นพบเมื่อ ค.ศ. 1930 ส่วนก้อนน้ำแข็งอื่น ๆ นั้นมีแสงริบหรี่และมองหายาก จึงถูกค้นพบในเวลาต่อมา ดวงแรกที่ค้นพบ คือ **1992 QB1** เมื่อ ค.ศ. 1992 และใน ค.ศ. 2005 นักดาราศาสตร์ได้ค้นพบวัตถุในบริเวณนี้ดวงหนึ่งซึ่งมีชื่อเรียกว่า **2003UB313** โดยมีขนาดใกล้เคียงกับพลูโต และนำไปสู่การถกเถียงในหมู่นักดาราศาสตร์ว่าควรจะเรียกวัตถุใหม่ที่มีขนาดใกล้เคียงกับพลูโตว่าดาวเคราะห์หรือไม่ สหพันธ์ดาราศาสตร์สากลจึงลงมติปลดพลูโตจากการเป็นดาวเคราะห์มาเป็นดาวเคราะห์แคระ และวัตถุที่มาของความขัดแย้งนี้ก็ได้ชื่อเป็นทางการว่า อีริส (Eris) ต่อมาในต้น ค.ศ. 2007 นักดาราศาสตร์ก็ยืนยันขนาดของเอริสว่ามีขนาดใหญ่กว่าพลูโตเล็กน้อย โดยมีเส้นผ่าศูนย์กลาง 2400 กิโลเมตร

นักดาราศาสตร์จะได้ศึกษาวัตถุในแถบไคเปอร์อย่างละเอียด ใน ค.ศ. 2015 เมื่อยานนิวฮอไรซันส์ ของนาซา เดินทางไปถึงวงโคจรของดาวพลูโตในเดือนกรกฎาคม

หมวดหมู่:ระบบสุริยะ
หมวดหมู่:วัตถุพ้นดาวเนปจูน
หมวดหมู่:ดาวเคราะห์แคระ
หมวดหมู่:น้ำนอกโลก
กาลิเลโอ (ยานอวกาศ)

thumb|250px|ยานกาลิเลโอ
**ยานกาลิเลโอ** เป็นยานสำรวจดาวพฤหัสบดี ถูกส่งออกจากโลกเมื่อวันที่ 18 ตุลาคม ค.ศ. 1989 (พ.ศ. 2532) ใช้เวลา 6 ปีในการเดินทางไปยังดาวพฤหัสบดี ในระหว่างทางยานกาลิเลโอได้เข้าใกล้ดาวเคราะห์น้อยเป็นครั้งแรกในประวัติศาสตร์ ดาวเคราะห์น้อยดวงนี้มีชื่อว่า แกสปรา และต่อมาได้ผ่านใกล้ดาวเคราะห์น้อยอีกดวงหนึ่งชื่อ ไอดา ในเดือนธันวาคม ค.ศ. 1995 (พ.ศ. 2538) ยานกาลิเลโอก็ปล่อยหัวสำรวจลงไปในบรรยากาศของดาวพฤหัสบดี ยานโคจรของยานกาลิเลโอให้รายละเอียดในระยะใกล้ของดาวพฤหัสบดีและดาวบริวารที่ไม่เคยมีมาก่อน

## หัวสำรวจกาลิเลโอ
หัวสำรวจซึ่งเดินทางไปในอวกาศเพื่อสำรวจดาวพฤหัสบดีพร้อมกับยานอวกาศกาลิเลโอ เมื่อเดือนธันวาคม ค.ศ. 1995 ได้เคลื่อนลงไปในบรรยากาศลึกด้วยความเร็วสูงถึง 170,000 กิโลเมตรต่อชั่วโมง ร่มชูชีพช่วยชะลอความเร็วลง จากนั้นเครื่องมือ 6 อย่างก็ส่งข้อมูลกลับมานาน 57 นาที ขณะลดระดับลงในบรรยากาศดาวพฤหัสบดี โดยกาลิเลโอได้สรุปว่า เป็นดาวพฤหัสบดีเป็นดาวเคราะห์ที่มีความสวยงาม

## แหล่งข้อมูลอื่น
* เว็บไซต์อย่างเป็นทางการ  
* ยานกาลิเลโอ - 100 ปี ดาราศาสตร์โลก

กาลิเลโอ
หมวดหมู่:ภารกิจสู่ดาวพฤหัสบดี
หมวดหมู่:ภารกิจอวกาศในปี พ.ศ. 2532
หมวดหมู่:กาลิเลโอ กาลิเลอี
กลุ่มดาวนาฬิกา

**กลุ่มดาวนาฬิกา** เป็นกลุ่มดาวในซีกฟ้าใต้ เดิมมีชื่อภาษาละตินว่า *Horologium Oscillitorium* ตั้งโดยนีกอลา หลุยส์ เดอ ลากาย ในกลางคริสต์ศตวรรษที่ 18 เพื่อเป็นเกียรติแก่คริสตียาน เฮยเคินส์ ผู้คิดค้นนาฬิกาลูกตุ้ม

หมวดหมู่:กลุ่มดาว
หมวดหมู่:กลุ่มดาวนาฬิกา
กลุ่มดาวงูไฮดรา

**กลุ่มดาวงูไฮดรา** เป็นกลุ่มดาวที่มีขนาดใหญ่ที่สุดในบรรดากลุ่มดาว 88 กลุ่มที่รับรองโดยสหพันธ์ดาราศาสตร์สากล และเป็นหนึ่งในกลุ่มดาว 48 กลุ่มที่อยู่ในรายการของทอเลมี

## อ้างอิง
* Ian Ridpath and Wil Tirion (2007). *Stars and Planets Guide*, Collins, London. ISBN 978-0007251209. Princeton University Press, Princeton. ISBN 978-0691135564.

## แหล่งข้อมูลอื่น

* The Deep Photographic Guide to the Constellations: Hydra
* Star Tales – Hydra

หมวดหมู่:กลุ่มดาว
หมวดหมู่:กลุ่มดาวงูไฮดรา
กัสซีนี–เฮยเคินส์

thumbnail|right|250px|ภาพจำลองสามมิติ ยานสำรวจอวกาศกัสซีนี ขณะโคจรรอบดาวเสาร์
ภารกิจ ***กัสซีนี–เฮยเคินส์*** () หรือตามสื่อนิยมเขียนเป็น ***แคสสินี–ฮอยเกนส์*** เป็นความร่วมมือระหว่างนาซา, องค์การอวกาศยุโรป (ESA) และองค์การอวกาศอิตาลี (ASI) เพื่อส่งยานไปศึกษาดาวเสาร์และระบบดาวเสาร์ อันรวมถึงวงแหวนดาวเสาร์และดาวบริวาร ยานอวกาศหุ่นยนต์ไร้คนบังคับชั้นแฟลกชิปประกอบด้วยยานกัสซีนีของนาซา และส่วนลงจอดเฮยเคินส์ของ ESA ซึ่งจะลงจอดบนไททัน ดาวบริวารใหญ่ที่สุดของดาวเสาร์ กัสซีนีเป็นยานอวกาศลำที่สี่ที่เยือนดาวเสาร์และเป็นลำแรกที่เข้าสู่วงโคจร ยานนี้ตั้งชื่อตามโจวันนี โดเมนีโก กัสซีนี นักดาราศาสตร์ชาวอิตาลี และคริสตียาน เฮยเคินส์ นักดาราศาสตร์ชาวดัตช์

ยานโดยสารไปกับไททัน 4บี/เซ็นทอร์เมื่อวันี่ 15 ตุลาคม 2540 ปฏิบัติภารกิจในอวกาศเป็นเวลากว่า 19 ปี โดยใช้เวลา 13 ปีโคจรรอบดาวเสาร์ แล้วศึกษาดาวเคราะห์และระบบดาวหลังเข้าสู่โคจรเมื่อวันที่ 1 กรกฎาคม 2547 การเดินทางสู่ดาวเสาร์มีการบินผ่านดาวศุกร์ (เมษายน 2541 ถึงกรกฎาคม 2542) โลก (สิงหาคม 2542) ดาวเคราะห์น้อย 2685 มาเซอร์สกี และดาวพฤหัสบดี (ธันวาคม 2543) ภารกิจสิ้นสุดลงในวันที่ 15 กันยายน 2560 เมื่อกัสซีนีได้รับคำสั่งให้บินเข้าชั้นบรรยากาศบนของดาวเสาร์และถูกเผาไหม้เพื่อป้องกันความเสี่ยงการทำให้ดาวบริวารของดาวเสาร์ปนเปื้อนจุลชีพจากโลกที่ติดไปกับยาน ทั้งนี้ ดาวบริวารของดาวเสาร์บางดวงมีสิ่งแวดล้อมที่อาจมีสิ่งมีชีวิตได้ ภารกิจดังกล่าวเป็นที่รู้กันแพร่หลายว่าประสบความสำเร็จเหนือความคาดหมาย ผู้อำนวยการกองวิทยาดาวเคราะห์ของนาซาเรียก *กัสซีนี–เฮยเคินส์* ว่าเป็น "ภารกิจแห่งครั้งแรก" ซึ่งปฏิบัติความเข้าใจของมนุษย์เกี่ยวกับระบบดาวเสาร์ ซึ่งรวมทั้งดาวบริวารและวงแหวน และความเข้าใจว่าอาจพบสิ่งมีชีวิตได้ในระบบสุริยะ

ภารกิจดั้งเดิมของกัสซีนีวางแผนไว้กินเวลาสี่ปี ตั้งแต่เดือนมิถุนายน 2547 ถึงพฤษภาคม 2551 ต่อมาภารกิจถูกขยายเวลาไปสองปีถึงเดือนกันยายน 2553 เรียก *ภารกิจวิษุวัตกัสซีนี* (Cassini Equinox Mission) และขยายเวลาครั้งที่สองและครั้งสุดท้ายด้วย *ภารกิจอายันกัสซีนี* (Cassini Solstice Mission) ที่กินเวลาต่อมาอีกเจ็ดปีถึงวันที่ 15 กันยายน 2560 

16 ประเทศในทวีปยุโรปพร้อมทั้งสหรัฐจัดตั้งทีมซึ่งรับผิดชอบต่อการออกแบบ การก่อสร้าง การบิน และการเก็บข้อมูลจากส่วนโคจรกัสซีนีและยานสำรวจเฮยเคินส์ ภารกิจดังกล่าวบริหารจัดการโดยห้องปฏิบัติการแรงขับเคลื่อนไอพ่นของนาซาในสหรัฐ ที่ซึ่งส่วนบนรนโคจรถูกออกแบบและประกอบ การพัฒนายานสำรวจไททันเฮยเคินส์บริหารจัดการโดยศูนย์วิจัยอวกาศและเทคโนโลยียุโรป อุปกรณ์เครื่องมือสำหรับยานสำรวจดังกล่าวได้รับการจัดหาจากหลายประเทศ องค์การอวกาศอิตาลี (ASI) จัดหาเสาวิทยุกำลังขยายสูงของยานสำรวจกัสซีนี และเรดาร์น้ำหนักเบาและกะทัดรัด ซึ่งทำหน้าที่อเนกประสงค์ทั้งเป็นการถ่ายภาพจากเรดาร์ (synthetic aperture radar) มาตรความสูงเรดาร์และมาตรรังสี

กัสซีนีได้รับพลังงานโดยพลูโทเนียม-238 หนัก 32.7 กิโลกรัม โดยเป็นความร้อนจากการสลายกัมมันตรังสีของธาตุนั้นและเปลี่ยนเป็นพลังงานไฟฟ้า เฮยเคินส์ได้รับการสนับสนุนโดยกัสซีนีระหว่างการเดินทาง และเมื่อแยกออกมาใช้แบตเตอรีเคมี

## อ้างอิง

## แหล่งข้อมูลอื่น

* ''Cassini-Huygens'' main page  at NASA
* Cassini Mission Homepage  by the Jet Propulsion Laboratory

กัสซีนี–เฮยเคินส์
หมวดหมู่:ภารกิจสู่ดาวเสาร์
หมวดหมู่:นาซา
หมวดหมู่:ภารกิจอวกาศในปี พ.ศ. 2540
มิลัน กุนแดรา

**มิลัน กุนแดรา** (; 1 เมษายน ค.ศ. 1929 – 11 กรกฎาคม ค.ศ. 2023) เป็นนักเขียนชาวฝรั่งเศสที่เกิดในประเทศเชโกสโลวาเกีย เขาย้ายไปอยู่ที่ประเทศฝรั่งเศสใน ค.ศ. 1975 และกลายเป็นประชากรฝรั่งเศสโดยถูกกฎหมายตั้งแต่ ค.ศ. 1981 กุนแดราสละสัญชาติเชโกสโลวาเกียใน ค.ศ. 1979 แต่ได้รับสัญชาติเช็กเกียใน ค.ศ. 2019 กุนแดรามองตนเองเป็นนักเขียนชาวฝรั่งเศส เขายืนยันว่าผลงานตนควรได้รับการศึกษาในฐานะวรรณกรรมฝรั่งเศส รวมถึงการจำหน่ายในร้านหนังสือด้วยฐานะนั้นเช่นกัน

กุนแดรามีผลงานที่รู้จักดีที่สุดคือ *[[ความเบาหวิวเหลือทนของชีวิต]]* (*The Unbearable Lightness of Being*) พรรคคอมมิวนิสต์เชโกสโลวาเกียที่ปกครองประเทศขณะนั้นสั่งห้ามผลงานของเขาก่อนเกิดการปฏิวัติกำมะหยี่ใน ค.ศ. 1989 กุนแดราใช้ชีวิตเงียบ ๆ และไม่ค่อยให้สัมภาษณ์กับสื่อ เขามักได้รับการพูดถึงว่ามีโอกาสได้รับรางวัลโนเบลสาขาวรรณกรรมและรางวัลอื่น ๆ 

กุนแดราได้รับรางวัลเยรูซาเลมใน ค.ศ. 1985, รางวัลรัฐออสเตรียเพื่อวรรณกรรมยุโรปใน ค.ศ. 1987 และรางวัลแฮร์เดอร์ใน ค.ศ. 2000  เขาได้รับ Golden Order of Merit จากประธานาธิบดีสโลวีเนียใน ค.ศ. 2021

## ผลงาน
* *The Joke*
* *รักชวนหัว* *(Laughable Loves)*
* *The Farewell Party*
* *The Book of Laughter and Forgetting*
* *ชีวิตอยู่หนอื่น* *(Life Is Elsewhere)*
* *ความเบาหวิวเหลือทนของชีวิต* *(The Unbearable Lightness of Being)*
* *Jacques and His Master*
* *อมตะ* *(Immortality)*
* *แช่มช้า* *(Slowness)*
* *ตัวตน* *(Identity)*
* *Farewell Waltz*
* *ความเขลา* *(Ignorance)*
* *The Festival of Insignificance*

## อ้างอิง

กุนแดรา
กุนแดรา
หมวดหมู่:ชาวฝรั่งเศสเชื้อสายเช็กเกีย
หมวดหมู่:บุคคลจากเบอร์โน
กลุ่มดาวอินเดียนแดง

**กลุ่มดาวอินเดียนแดง** เป็นกลุ่มดาวขนาดเล็กในซีกฟ้าใต้ ปรากฏในแผนที่ดาว *ยูรานอเมเทรีย (Uranometria)* ของโยฮันน์ บาเยอร์ เมื่อปี ค.ศ. 1603 ดาวเอปไซลอนอินเดียนแดงเป็นดาวฤกษ์ที่อยู่ใกล้มากที่สุดดวงหนึ่ง ห่างจากโลกประมาณ 11.82 ปีแสง

หมวดหมู่:กลุ่มดาว
หมวดหมู่:กลุ่มดาวอินเดียนแดง
กลุ่มดาวกิ้งก่า

**กลุ่มดาวกิ้งก่า** อยู่ในซีกฟ้าเหนือ ระหว่างกลุ่มดาวหงส์ กลุ่มดาวแคสซิโอเปีย และกลุ่มดาวแอนดรอเมดา เป็นหนึ่งในกลุ่มดาว 88 กลุ่มที่รับรองโดยสหพันธ์ดาราศาสตร์สากล ตั้งชื่อโดยโจแฮนเนส เฮเวลีอุส ในคริสต์ศตวรรษที่ 17

หมวดหมู่:กลุ่มดาว
หมวดหมู่:กลุ่มดาวกิ้งก่า